
KA JINGKYNTHOH 

1. Katba la iohsngew na ki jingiathuh kiba 
mynbarim jong ngi ki Longshuwa Manshuwaba 17 
Pa Blei Trai Kynrad U Nongthaw, U Nongbuh 
ha kaba nyngkong eh U la thaw U la bub Khad 
Hynriew Skum Khad Hynriew Trep ia ki symbai 
bynriew. Ki khun khasi ki dem ong ia kata ka 
ktien ba ngi dei ki Khad Hynriew Skum Khad 
Hynriew Trep. Ki Khyndai ki hynmen jong ngi 
ki sah ha jrong ha ka jingshai. Ki Hyniiiew ha 
Tbian ki sah ha ka jingdum ka jingbieit badap 
da ka jingbishni ka jingpihuifi. Ngi dei ki 
Hyniiiew ha tbian. 

2. Katba la iohsngew na ki jingiathuh kiba 
mynbarim ki Riewtyminen jong ngi ba ha ka por 
ba ka Hok ka dang synshar ia ka Jrong bad ka 
Tbian, ha kata ka por baroh kiei kiei ki dang 
kren briew, naduh ki mrad ki mren£, ki sim Id 
doh, ki maw ki dieng, ki phlang ki kynbat, ki 
fiiut ki iiier baroh ki dang kren briew. Ka 
jingpihuifi, ka jingbishni, ka jingsniew kam don. 

3. Ha kata ka por ki symbai bynriew baroh ki 
dang neh ha ka Hok. Ki Khyndai ha Jrong bad 
ki Hynhiew ha Tbian ruh ki dang long kawei, ka 
jingiaieit bad ka jingjemnud ki dang long kynjai 
hapdeng ki Khyndai bad ki Hynhiew. Ki ia leit 
kai sha Jrong bad ki ia wan kai sha Tbian. Ka 
jingbishni ka jingpihuifi hapdeng ki Khyndai bad 
ki Hyniiiew kam don. Kumta kiei kiei baroh ki 
dap tang ha ka jingsuk jingbha suda. 

4. Katba la iohsngew na ki jingiathuh jong ki 
Riewtyminen ki Longshuwa Manshuwaki ong baki 
Khyndai ha Jrong bad ki Hyniiiew ha Tbian ki 
ia kiew ki ia hiar na ka Diengiei kaba la long 

halor U'lum Diengiei. Haba ki Khyndai ha Jrong 
ki la iohi bad shem hadien hadien ba ki Hynniew 
ha 'tbian ki la don ka jingbishni bad jingpihuih, 
naduh kata ki Khyridai ki la pep poh ban wan 
sha tbian. Hadien hadien ki Hynniew ha tbian 
ki la pam pyndkut noh ia ka Diengiei bad naduh 
nangta, ki Hynniew ha tbian ki la s^h ha ka 
jingdum. Ka jingpihuin bad jingbishni ka la 
nang rben ha ki mynsiem jong ki Hynniew ha 
tbian. 

5. U Khasi Hyndai u ong ba ki Khyndai ha 
Jrong dei ki hynmen bad ki Hynniew ha tbian 
dei ki para. Baroh ngi dei ki Hynniew ha t\>ian. 

6. U Khasi Hyndai u ong ba U Pa Blei Trai 
Kynrad U Nongthaw, U Nongbuh, U la thaw ia 
ngi ki symbai bynriew halor snieh I Mei Raipew 
tang da ka ktien bad ma ngi baroh ngi la long, 
Yin dei satia ba U la thaw ia ngi da ka tiar ei ei. 
Katba U ong U Pa Blei Kynrad, kaei kaei baroh 
ka shu long. U la buh ia ngi ki symbai bynriew 
ban tip la ki kur ki kur para ba ia mih na Ja ka 
kmie ka kiaw kaba nyngkong eh. Kumta ngi dei 
baroh ban tip ba ngi ia dei shikur para ba la mih 
na la ka kmie ka kiaw kaba nyngkong. Lait na 
ki kur baroh ki dei ki kha ki man. 

7. Katba la iohsngew na ka jingiathuh jong ki 
Riewtymmen, ba ka jingthung Syiem jingbuh 
Syiem ha Ri Khasi Ri Pnar kam pat don. Ki 
jait baheh ki jait bakhraw ki long ki nongsyn- 
shar ha kane ka Ri jong ngi. / 

8. Hadien hadien haba la bun eh ki kam bad ki 
j*it baheh ki jait bakhraw ruh kirn kbam lait por 

ban ia lum Durbar bad ia long Durbar namar ba 
ki long ki nongpynbeit bad ki nongkit ia ki kam 
bar oh. 

9. Ynda hadien ki la ia lum da, ka Durbar 
hapdeng ki para jait 1 bakhraw bad ki klgun ki 
hajar baroh ki la pyrkhat badei ban da thung 
noh da u Syiem. Kumta ki la ia wad lad ban 
shem jait syiem. 

10. U jait baheh jait bakhraw um treh ban long 
Syiem, namar badei ka kam Syiem kaba dei ban 
shimti ia ka Nar ka Bili, ia u sai khum u saiteh, 
ban shimti ia ka kamai ka kajih ka jong U 
rapduh u iaptan, ban shimti ia ka tangon ka 
lymban, ban ai saja ia u dakait u runar, u 
nongtuh u nongshohnoh. 

11. Tang kata ka jait Syiem bad tang u Syiem 
kiba lah ban leh ban shimti ia kine ki kam. 

12. U jait baheh jait bakhraw um treh ban 
shimti ia ka tangon ka lymban lane ia kiwei ki 
kam, ban leit lam sha la ing Kur lane sha ing ki 
khun. la kine ki kam dei ban aiti tang ha u 
Syiem lane ha ka jait Syiem. 

13. Ki jait baheh jait bakhraw ki dem wad lad 
tang da kumno ban shem jait Syiem bad ban 
thung Syiem. 

14. Ki jait baheh jait bakhraw ki dem mane, 
dem duwai ha U Pa Blei Trai Kynrad ban leh da 
kumno tang ban suk ban bha ki khun ki hajar 
ka Hima baroh kawei. La ha ka rep ka riang ne 
ha ka khaii ka pateng. 



15. 17 Khasi Hynd&i u ong ia uno uno u briew 
uba nang uba stad ha kino kino ki kam ki jam, 
kum ia uta u briew u shu ong ba uta uba la ioh 
hi la ka sap na U Pa Blei Trai Kynrad ban long 
kiimta, te u la long ruh tang kumta hi, um lah 
ban long palat na ka sam bynta buh bynta ka 
iong U Pa Blei Trai Kynrad U Nongthaw U 
Kongbuh. 

16. Naduh mynhyndai ka ktien ha Ri Khasi ka 
la don ba ynda haba ka pap ka la roi bad ka la 
phriang sawdong bad haba la kynih ka iar kyn- 
thei, ka pyrthei hangta kan sawai. Ka pyrthei 
te ka long kumba ka ju long, tang u symbai byn- 
riew te un nang duna. Ka pap kan nang khraw 
bad ka pap kan nang kyrang. 

(a) Haba ka kynthei kan said thma ha 
Durbar, hangta ka pyrthei kan sa wai. 
Hangne ruh ka mut kumjuh hi. Ka pap 
kan nang khraw, ka pap kan nang 
kyrang. 

(b) Ha ban da lynhiar ka maw, ha ban da 
lynhiar ka dieng, ha ban da lynhiar ka 
hiut ha ban da lynhiar ka hier, hangta 
ka pyrthei kan sa wai. 

(k) Haba ka tip-kur tip-kha, ka kheih-kur 
khein-kha kam don shuh, ka tip-sang 
tip-ma kam don shuh, baroh ki la kylla 
kum ka laiphew sieh, hangta ka pyrthei 
kan sa wai noh. 

(d) Haba ka iaid hok, ka im hok, ka leb hok 
kam don shuh, haba u Syiem uba heh 
uba khraw um iaid um leh hok shuh, 
hangta ka pyrthei kan sa wai noh. 



(e) Ki Riewtymmen kiba mynbarim ki sneng 
ba ym dei ban leh bein ia kiba duk barit 
bor, naba ka long kaba sniew eh. Kum- 
ba ong ki Riewtymmen ka nongkylliang 
ka ju wan jia. Haba leh bha ia kiwei 
shem babha badien. Haba leh sniew ia 
kiwei shem ba sniew ha lade, namar ba 
ka kput ka nongkylliang ka ju wan phai 
kylla ha ka khmat jong phi, lane ha ki 
khun jong phi, lane ha lu ksiew jong phi 
kan nym pep. U Pa Blei Trai Kynrad 
U nang iohi U nangiohsngew kyndiang ia 
kiba ngi leh ngi kren ma ngi. Ym don 
ba lah bun buh rieh na U. 

(g) U Khasi Hyndai u da sneng ba haba phi 
leit sha ki jingialang paidbah, phin da 
kylli ba ki dei ki jait aiu bad ki dei ki 
khun ki ksiew jong no? Namar ba ioh 
dei da ki Kur, ki Kmie*kha ne ki para ba 
iadei Sohpet kha, dei ban da sumar biang 
biang ia ka ktien ka thyllieid hapdeng ki 
kur ki kha ba kaba sang ban kren khlem 
akor kum ha kita ki kam. Ki da tieng 
ba ioh poi ha ka sang ka ma. U Khasi 
Hyndai u iai pynkynmaw ban da tip la 
ki kur ki kha ban da kylli haba ia shem 
hangno hangno. 

(ng) Naduh mynhyndai ki Khasi ki kwah eh 
ban tip ia ki jingiathuh kiba mynbarim 
ki Riewtymmen shaphang ki briew kiba 
iaid hok, im hok, bad kiba dap da ka 
jingshisha ha ka mynsiem jong ki, wat 
lada ki shem bad ki poi ha ki jingshitom 
bad ki jingjynjar kiba khraw katno katno 
ruh, ia la ka hok bad ka jingshisha kaba 



ki don ha ka tnynsiem jong ki, da lei lei 
ruh kim pynbyrsieh bad pynjyrsieh da ki 
kam sniew bad ki jingmut sniew, namar 
ba ki Khasi ki long kiba skhem shibun eh 
ha ka mynsiem ba U Blei Trai Kynrad TJ 
Nongthaw U long Uba kyrkhu bad isynei 
ia kiba hok ba iaid hok bad im hok. Ki 
Khasi ki longki briew kiba shaniah tang 
ha U Blei Trai Kynrad bad ki ju ong ba 
ka bainong bad ka nongkylliang kam pep 
iano iano ruh lane lano lano ruh kat 
kumba ngi leh bad ngi long ha la ka 
jingim la jong, kumta ka nongkylliang 
ruh ka wan urlong. 

17. Ai ba kan long katba ka long, tang ka khein- 
kur ka khein-kha, ka tip-kur ka tip-kha kan sail 
junom la junom ha Ri Khasi Ri Pnar. 

18. Ban thang ia ka met iap ban nym tep hapoh 
thliew, tang liangta ka Hok ka neh ka sah, tang 
u briew keiii uba tip ban pyndonkam ia ka ding, 
ka ksuid bad ka mrad kim tip ban pyndonkam 
ia ka ding, da ka ding ngi shet ia ki jingbam 
baroh. Te ynda ngi iap ruh, ngin pynkhuid da 
ka ding ha ban da man dpei. Kine ki hukum kiba 
mih'na U Pa Blei Trai Kynrad U Nongthaw. 
Wat khar shyieng, shu iehnoh hangto. 

10. Naduh mynhyndai ki Khasi ki mane ki 
duwai ki pan map la ki tarn ki palat la ki duna ki 
pyngkat la ki ryngkang ki ryngkoh na U Pa Blei 
Trai Kynrad U Nongthaw. 

U Rash Mohon Roy 
Mawkhar Shillong , *) Nonobum. 

The 16th. April , 1959 . j Mawkhar, Shillong. 



U KHASI HYNDAI 

20. U Khasi Hyndai u long uba bat tang ia ka 
Hok. U da ong ruh ba kaba kor tam eh dei 
tang ka Hok ha ngi ki symbai bynriew. U 
Khasi Hyndai u da lum da ka Durbar lada don 
kano kano ka kam, lada dei ha ki kam kur/ kam 
kha, lane ha ki kam shnong kam thaw. Lano 
lano lane mynno mvrino ruh u Khafci Hyndai um 
ju leh ia kaei kaei khlem da ia myftjur lang ha ka 
Durbar pyllun ka jong u para kur u para kha 
lane u para shnong u para thaw ba ia shong 
ryngkat ha ka muluk ha ka jaka. 

21. U Khasi Hyndai u iai ong bad u dem ong 
ba ha ka Durbar, U Pa Rlei hi ruh U don ryngkat 
bad LJ iohi ruh ba u symbai bynriew u ia kren ia 
ka *tien hok *tien shisha bad ba u iai la pyui ia 
ka kam hok kam shisha. Namar kiba hyndai ki 
khasi lada kynthei ne shynrang ki long kiba hok 
bad leh hok, kumta ki koit ki khlam bad ki im 
tyramen ruh. 

22. Kaba shisha ba ki khun khasi khan khara 
kim don jingthoh ei ei kum kiwei ki jait bynriew, 
ka ban iathuh shaphang ki jinglong kiba hyndai 
eh, hynrei ki la iohsngew pateng la pateng na ki 
jingiathuh ki Riewtymmen, bad la ialeh » ruh 
katba lah svnei ban nanglum ia kiei kiei kiba 
shisha kiba la don ha ka Ri jong ngi. Ka tip- 
kur tip-kha, ka khcin-kur khein-kha te ka la don 
naduh mynhyndai ha kane ka Ri Khasi Ri Jain- 
tia jong ngi. 

23. Mynhyndai wat da ki Syidm jong ngi ruh 
kim ju leh ne kren ei ei shaphang ki kam ki jam 
khlem da ka jingmynjur ka Durbar, ki Syiem 
mynhyndai ki long kiba hok bad kiba iaid hok 

ha ka jingim jong ki, ki da sngew ruh ha lade ba 
ki long ki shakri jong ki khun ki hajar ka Hima. 
Ki Syiem ki da sngewsih ban iohsngew ba ki 
khun ki hajar ki shem shitom. Barobor ki Syiem 
bad la ki jait baheh bakhraw ki lum da ka 
Durbar ha kaba ki khun ki hajar kin ioh ban ia 
kren ia pyni lem da ka ktien kaba bha kaba 
jemnud, ki ia kren ruh khnang ban biang ka 
shong ka sah ban auk ban bha ki khun ki hajar 
ha ki kam ei ei baroh. Hapdeng ka Durbar 
baroh ki ia ioh lad ban ia kren ban ia pyni ia 
kaba dei kaba shongnia. Ki ia kren tang da ki 
jingjemnud jai jai. 

24. Ki da ong ruh artat wei haba la ia wan ha 
Durbar, ngi dei ban ia wan tang da ki mynsiem 
kiba sngur kiba khuid, ba ha ka Durbar U Pa 
Blei Trai Kynrad hi ruh U don ryngkat. Ka 
ktien kaba hok kaba shisha kaba tam ha kiei 
kiei baroh. 

25. U Syiem bad ki jait baheh bakhraw ki long 
kiba pyrkhat bad ba im sngi ban leh da kumno 
tang ban bha ban biang ki kam baroh ha ka 
Hima jong ki. ki da iai mane, iai duwai, ki da iai 
kyrpad ha U Pa Blei Trai Kynrad, U Nongthaw, 
U Nongbuh ba Un nang aibor ailad ban ia koit 
ia shait ban ia khlain ha ki met ki mynsiem. 

26. U Khasi Hyndai uba ieit ba bat ba snoh 
kyndong ia ka kheifi-kur khein-kha, um ju leh 
kano kano ka kam ka ban thaw jot thaw pynjyr- 
sieh ba ki kur ha ki kha. Ka Longkur ka 
Longkha ka biang tang ha kaba hok kaba sngur. 

27. Na ka Hei Xawbei hok u Pa thawlang hok ba 

diangti na ka Hukum Blei ba mih ka long bteng 
ba hiar ka long bteng haduh mynta, ba mih ka 
nam lawbei ba mih ka nam Thawlang ba mih ka 
nam Mei ba mih ka nam Pa haduh mynta ha 
man la ki kur ki jait, Kano kano kaba sang ka 
bym bit, kum ia kata kirn ju leh kim ju kren 
bad ki kiar. Kano kano kaba kiba mynhyndai 
ki Longshuwa ki la khang ki la mana bym bit ban 
leh, wei la leh pvrshah leh khyllah ia kita, 
hadicn ka jia bad shorn shitom, lada ha ki para 
ki pyrsa lane ha ki khun ki ksiew lane ha ki 
longdien. 

28. Ki Mei lawbei Pa Thawlang katno ba ki 
nguh ki dem bad ki duwai ha ki pohjat U Pa 
Blei Trai Kynrad bad miet bad sngi na ka 
bynta ban bha ban koit ban khlain ki khun ki 
ksiew jong ki. 

20. Ka thaw jot u Kpa lane ba jot ka longkha 
ka long bunsien, haba la iap noh ka Kmie, u kpa 
u wallam tnga ha ing ki khun, bad ki khun lada 
ki shong ha kata ka ing, bad ki thang ia u kpa 
ynda u iap ha ing, kata ka long kaba sang ka 
bym bit, namar ba u la wan thaw jot u kpa ha 
ing ki khun. Ka mut ba u kpa u la klim bad 
namarkata ka la kiew ka byrsieh ha ing ki khun. 
Ka jot longkha kaba sniew eh ha ki khun Khasi. 
Ym don lad ban iada haba la thaw jot u kpa ha 
ing ki khun. 

30. Ym don lad ei ei ban ioh jingmap na U Pa 
Blei da ka jingkhia. Ka long kaba nang thaw 
jot nang pynsniew shuh shuh da ka jingknia. 

31. Ka long tang ban kynriah noh hawei ha ka 
jaka kaba khuid, ha ka jaka ban nym don jingr 
byrsieh ei ei ruh. 

32. Ka rem lawbei ka rem Thawlang ka long 
kaba khraw eh ka shitom ha ki khun ki ksiew. 
Kane ka paw shai ba ka mynsiem ka long kaba 
im, ka iap tang ka met, ka mynsiem te ka im. 

33. Ban da ioh map la ki kam sniew, ba ngi leh 
tang da kaba knia, kata te kynja uba riewspah, 
u lah ban knia katno katno ruh, namar ba un 
ioh map la ki kam pap kiba sniew ba u la leh 
tang da kaba knia, kata te uba duk uba pli u 
bym lah ban knia, te kata u la duh lad la kut lad 
noh. 


34. Ka jingknia kam lah ban leh ei ei ia ka kam 
hok kam pap ha khmat U Pa Blei Trai Kynrad 
U Nongthaw U Nongbuh, kumba ngi leh bad ngi 
long, ka nongkylliang ruh kumta hi ka wan 
urlong. 

35. Haba la iap noh ka tnga, u kpa u leit shong 
noh aha ing ki kur, hynrei haba u kpa u ieit u 
isynei ia la ki khun ba ki dang rit bad bym don 
ba sumar, kumta u kpa u shong noh syndon 
bad la ki khun. U shong tymmen bad la ki 
khun haduh ban da iap. Kumta ki khun ki 
thang bha la u kpa. Ki khun ruh ki shem bha 
ba ki sumar bad thang don burom la u kpa, 

36. Ka jingiaid hok ka jingleh hok ki long kiba 
kordor tarn eh ha ka jingim ki symbai bynriew. 
Ki Khasi ki khot Theisotti lane Sotti-bad ha ka 
ktien Khasi ia kata ka briew kaba ioh tang u- 
wei u tnga bad iap ruh tang bad la u tnga, bad 
ba ka long ruh kaba hok kaba jemnud. Kam ju 
kren ki ktien kiba pynmong iano iano lane kam 
ju leh kano kano ka kam ka ban pynsngewsih 
iano iano ruh. 

RI KHASI 


37. Naduh mynhyndai u Riewhok Sohpet bneng 
u la don. Kiba mynhyndai ki la ioh baroh ki 
jinghikai ki jingsneng ba la kren da ka Rngiew U 
Blei Trai Kynrad U Nongthaw lyngba u Riewhok 
Sohpet bneng. Ka hok ka synshar naduh 
mynnyngkong. U Blei U Trai Kynrad Uba 
tyngshain saw shah ia ka jingtyngshain ka Mei 
’Ngi. U Blei U long U Nongthaw ia ki symbai 
bynriew. U la thaw ia ki mrad ban bam doh 
ma ngi. Ka mrad kam shym thaw ei ei. 

38. Naduh mynhyndai kiba mynbarim ki Riew- 
tvmmen jong ngi ki la iatbuh ba ki Hynniew 
Ryngkew blei ki la don halor snieh ka Mei Syiem 
Ramew. Kine ki Hynniew Ryngkew blei kiba 
la buh hi da U Pa Blei Trai Kynrad naduh 
mynnyngkong. Ym ju don jingkhia ei ei ha ki. 
Ma ngi ki symbai bynriew ki Hynniew ha tbian 
ngi shu duwai ngi shu kyrpad ba kin iarap kin 
sumar ia ngi haba ngi don ha ka jingshitom tang 
da ka ktien kaba khuid. 

Ki kyrteng jong ki Hynniew Ryngkew blei 
dei kine ba la thoh harum : — 

1. U Shillong ba khot kyrteng u Koitter 
Maharaja, u Ktangum, u Pamphud, bad 
uba don hynriew lak buit. 

2. U Kyllang u Syiem Lyer. 

3. U Symper u para u Kyllang. 

4. U Lawsuidnoh ba khofc kyrteng u Min- 
dralal Maharaja uba iarap ia ngi haba ngi 
ahem shitom. 

5. U Mahadem bakhot iaulum Mangkashang 
uba hikai ban thung ban sien syntiew 
sngewbha rukom rukom. V long uba 
jrong tam ha ka pyrthei. Uba don 30,500 
(laiphew hajar san spah phut) ka jing- 
jrong la iathuh da u Mindralal Maharaja 
uba shong hangta. 

6. U Biskurom uba hikai ban thaw ban sain 
nar ban prat ban puh da ki tiar nar. 

7. U Sarmoh uba hikai ha ka put ka tom 
kum ha kine : — 

(a) Ka Tangmuri, Ka Besli, Ka Sharati bad 
kiwei kiwei ki jingput. 

(b) Ka Ksing, Nakra, padiah, Duitara bad 
kiwei kiwei ki jingtem. 

Naduh mynhyndai ki khot ka Ri Khasi ka 
Ri pdeng pyrthei. Ka Ri ba don ki saw por 
saw somoi baroh shi snem. 

Ri Khasi ka Ri Khein-kur Khein-kha, 

Ri Khasi ka Ri Tip-kur Tip-kha. 

Ri Khasi ba burom la ki Mei-kha ffia-kha. 

Ri Khasi ba burom la u Sohpet kha. 

ka Seng Khasi ka jingrwai ka la don kaba ong, 

Jyllun lyraphuih ko Ri shong pdeng pyrthei. 

To ia thir ia khiar ba dei bad bym dei, 

Ban tang sah ka hok shynrang bad kynthei, 

Ban sah pyrto kyrkhu h’u briew h’U Blei. 



Ki Khasi kiba tip la ka nguh ka dam ka 
duwai ka kyrpad tang ha U Blei U Trai Kynrad 
U Nongthaw. 

Ki Khasi ki khein sang ban thaw dur ia U 
Blei Trai Kynrad Uba dap lut Uba iohi lut ba- 
roh sawdong bad Jrong bad Tbian ha kano kano 
ka jaka ba ngi don ba ngi leh. 

Ki Khasi ki ong ba tang ka Hok kaba tam 
ha hane ka pyrthei. 

Ki ieit tang ia ka Hok. Ki Khasi kim ju 
mane ia u para nongshah thaw ia u briew ne 
u maw ka dieng. 

Ri Khasi syntiew ksiar jong ngi ba tip hok 
tip sot naduh mynhyndai kulong kumah. 

Tang ka hok kan leit ryngkat bad ka 
mynsiem ha khmat U Blei Trai Kynrad. 

KA SNGI JER KYRTENG 

39. Ha ka sngi jer kyrteng ia i khunlung dei 
ban dung kpu la dang step bad thaw ryntieh bad 
khnam lai tylli ia i khun shynrang. Ka wait ia 
i khun kynthei. Da dung lwet bha ia u kpu bad 
buh ha u prah. 

40. Ynda la biang baroh. Sa shim ia u kpu bad 
ka ryntieh ki khnam buh sha kadiang ha u prah 
ha madan. Buh ka lakait de ban ber kpu ha 
tbiau, ia i khun kynthei te tang ka wait sha ka 
diang ha u prah. 

41. U Nongjer kyrteng shong ha madan, phai 
khmat sha Mihngi. Shim ka dong shi mat shi 
pung ba la pyndup da ka um sngur um khuid, 
sa duwai de Ko Mei llok ! Mei p> rthei ! Pa Blei 
Trai Kynrad ! Ko Nongthaw Nongbuh ! Ko ki 
Kompeni I Mei Hok ba shai suba bakhuid suba 
ba paw suba ha Ing Mane Hok jong 1 Mei Hok 
ha Sohsynnam. Kumba phi la ai la kyrkhu ka 
nam long kynthei long shynrang ha ngi ki briew ; 
ngim long kum ki mrad ki mreng. Ma ngi ki 
briew ngi da iathuh ha phi une u kyrteng uta 
ne ka kyrteng kata bad sa pynbud kyrteng ar 
ngut ki synran, iwei sha ka tyrpeng kamon iwei 
sha ka tyrpeng kadiang ba kin da kin ker na 
ka ksuid na ka khrei na ka tyrut ka smer ba in 
koit ba in khlaiii i khunlung. 

42. Ka jingduwai ba la jer kyrteng mynta ka 
sngi ia ine i khunlung la buh kyrteng ita ita bad 
da duwai ba Ma phi I Mei Hok, I Mei Pyrthei, 
UPa Blei Trai Kynrad ba phin kyrkhu phin 

isynei ba in koit in shait in khlain in eh in m 
tymmen im san ba in sumar la i Mei la i Pa ba 
in sumar la ki hynmen ki para, ki synran ruh 
kin synrap ryngkat ka bor iwei sha ka tyrpeng 
kamon iwei sha ka tyrpeng kadiang ba in koit 
in shait ine i khunlung. Da iathuh kyrteng bad 
ka jait de. Khuhok ! Khuhok ! Ko Mei lawbei 
hok Pa Thawlang hok ba diangti na ka Hukum 
Blei ba mih ka long bteng ba biang ka long 
bteng haduh mynta, ba biang ka nam lawbei 
ba biang ka nam Thawlang ba biang ka nam 
Mei ba biang ka nam Pa, nga duwai ha kjat 
jong phi ba phin sumar ba phin isynei ryngkat 
ma phi ki Mei lawbei Pa Thawlang hok ba in 
koit in shait ine i khunlung iba ngi jer kyrteng 
mynta bad ki synran ryngkat iwei sha kamon 
iwei sha kadiang. Da iathuh kyrteng bad ka 
jait de. 

I Kpa in da sip lai wat ia u kpu na u prah, 
nangta sa buh ia ka ryntieh ki khnam sha jrong 
sha Mihngi. Kumjuh iuh ia ka wait da buh sha 
jrong sha Mihngi. 

Sa thoh da u kpu jer ba la khleh um na ka 
jat kadiang ia i khunlung bad da duwai ba in 
koit in khlain bha i khunlung kumba la lah jer 
uta ne kata ryngkat ki synran kin ia sumar 
ryngkat. Da ong kyrteng bad ka jait de. 

Nangta sa thoh da uta u kpu ha ka jat 
kadiang ka Kmie ka lawbei nongkha ban kyrkhu 
la i khun ba in koit in shait i khunlung. 

Ia u Kpa ruh da thoh sha ka kjat kamon 
ba un kit bok ban koit ban khlain i khunlung. 

Sa thoh ia ki Kur sha kadiang ia ki Kha 
ki Man sha kamon da uta u kpu ba la khleh um. 

Sa ia bam sa ia dih ka sha ka dud u kpu u 
skam katba don kum ka jingkmen jingsngewbha 
ba la dep ka jer ka thoh ba ioh briew ha la Ing. 

Ba buh lai kyrteng ha kaba jer kyrteng ia i 
khunlung namar ba man u briew ne ka briew ki 
don Khyndai rngiew. La kren da ka Rngiew U 
Pa Blei U Nongthaw ha Ing Mane Hok ha Soh- 
synnam lyngba u Riewhok Sobpet bneng u 
Dormi Riewhok. 

KA SOHRA 


43. La don bun jait ki ktien ha kane ka Ri 
Khasi Ri Pnar jong ngi ba ngi ia kren hapdeng 
jong ngi bad ngim lah ban ia sngewthuh lut 
bar oh ia ki ktien ba ki ia kren na kawei ka jaka 
ha kawei ka jaka. 

44. Na ka bvnta ka jingbha ka jingbit jong ngi, 
U Pa Blei Trai Kynrad, U Nongthaw, U Nong- 
buh, U la pynmih la kawei ka kynthei briew ka- 
ba la iathuh kyrteng iaJade Ka Sohra. Kata Ka 
Sohra ka la wan poi ha lew Mawshohdoh. Kane 
ka shnong Mawshohdoh kaba don shi mail artet 
na Sohrarim. 

45. Kata Ka Sohra ka la kren tiak tiak, shliak 
shliak, ha ka sur ktien kaba jem jai jai. Ym 
don ba tip nangno ka wan poi hangta ha 
Shnong Mawshohdoh. Ka hikai ia ki briew 
baroh ban nang kren ia ka ktien Sohra. Ka 
riam ka beit ka kup ka sem ruh thabdiab kum 
ka nongsohra paka kaba mynta. 

46. Baroh ki para ba ia shong hangta ha 
Mawshohdoh ki la ia sngewbha bad sngewtynnad 
ban ia bud bad ban ia kren ka ktien kum kata 
Ka Sohra. 

Kata ka kynthei briew Ka Sohra ka la thaw 
la ka Ing ka sem bad ka la ker kper shaduh ki 
them ki phud wah ba leit hap haduh ka wah bah. 
Ka Nongrim Sohra ruh ka sah kyrteng haduh 
mynta. 

Naduh kata ka por ia ka Wah bah baroh 
shilynter ruh ki la khot Wah Sohra. Kata ka 
kyrteng Wah Sohra ruh ka la neh la sah kyrteng 
haduh mynta. 

47. Ki Sohra kiba la mih na Mawshohdoh mian 
pa mian ki la wan poi arsut pa arsut haduh ba 
kin da wan poi ha kane ka ahnong Sohra kaba 
mynta, kaba dei Ka Sohra Thymmai. Ka Soh- 
rarim te dei kaba la don la barim barim. 

48. Ki Sohra kiba la mih na Mawshohdoh ki la 
nang pynroi pynroi ia ka ktien Sohra. Haduh 
mynta ia ka ktien Sohra ki khot ka ktien Khasi 
paka. 

49. Ka ktien Sohra kaba hikai ban kren tang 
da ki ktien kiba don akor suda, lada ha ka laid 
ka ieng ka ktien ka thyllieid dei ban kren tang 
da ka Akor kaba bha. 

50. Ka ktien Sohra ka hikai ban long kiba 
jemnud ha ka mynsiem ban nym long kiba bitar 
kiba khong khong. 

Ka ktien Sohra ka hikai ban nym kren ka 
ktien kaba iwtung lano lano lane iano iano. 

Ka ktien Sohra ka hikai ban tip ba ka Hok 
ka long kaba halor tarn eh. Ka Hok ka jop ha 
kaba kut haba da iaineh ha ka Hok. 

Ka ktien Sohra ka hikai ban mane ban 
nguh ngon ban dem khrup tang ha la U Blei U 
Trai Kynrad U Nongthaw U Nongbuh ia lade. 

Ka ktien Sohra ka hikai ban mane ban 
burom la ki Kmie ki Kpa ki nongpun ki nong- 
kha, ki nongpynsan pyn rang bah. 

Ki Kmie ki Kpa ki long ki Mei lawbei Pa 
Thawlang. 

51. Bar oh kiba mynta ki iathoh ki ia pule ruh 
tang ha ka ktien Sohra. Ka ktien Sohra kan sa 
phriang kylleng baroh ka Ri Khasi Ri Pnar. 
Hangta ngin sa long tylli baroh kawei ka Ri 
Khasi Ri Pnar. 

52. Ka Sohra ka shu jah noh haba ki briew ki la 
nang ban kren ia ka ktien Sohra. Ym don ba 
tip ba ka poi shano. 

53. U Khasi Hyndai um ju don ka ngeit bieit, 
namar ba u tip ba tang U Pa Blei Trai Kynrad 
hi, U long U Nongthaw TJ Nongbuh, Marwei hi 
U la thaw ia ki symbai bynriew. Nalor nangta 
ki thang ia ka met iap, kim ju tep hapoh thliew 
ia kiba iap, kiba tip ban thang ia ka met iap ruh 
dei tang ki briew. Namarkata ki keuid ki tieng 
ki khaweit ia u Khasi Hyndai namar ba ka 
jingngeit bieit kam don ha uba hyndai u Khasi. 
TJ Khasi Hyndai u ong ba ka Hok ka long kaba 
kor tarn bad kaba halor tarn, namar ba uba 
hok um tieng iano iano ruh. U Khasi Hyndai 
u ong ba ka Hok ka jop ha kaba kut. Namar- 
kata u Khasi Hyndai u ieng skhem tang ha ka 
Hok. TJ Khasi Hyndai uba ieit la ka Riti 
Khasi kaba neh ha ka Hok. U Khasi Hyndai 
Uba kynshi uba isih eh ia ka Raibi kaba sniew eh. 

U SNGAP JAIT DIENGDOH 

64. La thoh hangne kat kum ka jingiohsngew 
na ki Riewtymmen jong ngi kiba na Sohra ba 
une U Sngap jait Diengdoh uba na Sohra u long 
u briew uba la ioh ka sap kaba phylla na U Pa 
Blei Trai Kynrad, une uba lah ruh ban sngew- 
thuh bapah ka tyngab. 

55. Ki paid bah ki la leit ban iathuh ha U Sngap 
jait Diengdoh ha Sohra na ka bynta ka jingjah 
briew da ka rngai napdeng ki para ba iaiaid 
ryngkat nalor ka jingkieng ka thwei U Ren. U 
Sngap jait Diengdoh u la sngew pangnud shai 
ha ka mynsiem ia ka jingiam ki para symbai 
bynriew ba ia shong halor snieh I Mei Ramew, 
u da ieng ban leit sha kata ka jaka kaba don ha 
Wah Sohra ba iaid na Sohrarim, Mawshohdoh 
haduh ban da poi ha ka jaka. 

66. U Sngap jait Diengdoh u la shim tang da u 
khaw bad ka um ha ka tyndong u pyrta u 
duwai u da ong shi ha jar nguh, nga nguh ngon 
nga dem khrup ha ki pohjat jong phi U Pa Blei 
Trai Kynrad U Nongthaw U Nongbuh, u da mu- 
dui ba u ksuid (u Ren) uba la pyniap pynduh 
bun ki mynsiem kynthei mynsiem shynrang 
tang da kaba shu kjit rngai na jingkieng ba pin 
nalor ka thwei u Ren ha ka Wah Sohra ia kiba 
la thaw la buh maphi U Pa Blei Trai Kynrad. 
Ia une u ksuid dei ban pynduh noh. 

57. U da pyrta u da duwai sa ha Ka Mei Syiem 
Ramew ba kan nym ri ban nym buh shuh kum 
ia une u ksuid uba la pynjah mynsiem pynduh 

mynsiem ia ki symbai bynriew kiba la thaw la 
buh janai da U Pa Blei Trai Kynrad. Ba dei 
ban pyniap ban pynduh noh kum ia une u ksuid. 

58. U da pyrta u da duwai sa ha Ka Mei Syiem- 
um ban tiym shah kum ia une u ksuid ban shong 
ban sah hapoh ka thwei bah thwei rit, hapoh ka 
phud wah bah phud wah rit ban shong une u 
ksuid. Ba dei ban pyniap ban pynduh kum ia 
une u ksuid. 

59. Ki paidbah ruh bad wait bad sum bad 
khnam bad rvntieh ki bud shaid shaid kat 
shaba iaid U Sngap jait Diengdoh. 

60. U Sngap jait Diengdoh bad la ka jingduwai 
u kawang da u Khaw ban rngat ka wah ba tuid 
na artet, kata ka wah ka rngat khait, u da 
duwai bad u kawang da u Khaw ia ka wah ba 
tuid sha arsut, kata ruh ka rngat khait, u da 
duwai bad u kawang da u Khaw sa ia ka thwei 
ba shong uta u ksuid, ka thwei ka rngat khait, 
u ksuid u sah ha madan, te ki paidbah ki la 
kynrup bad pam bad siat da ki khnam ia uta u 
ksuid, ynda u la iap ki rah bak bak sha ryngkcw 
shapoh klilaw. Ki sa thang da ka ding haduh 
ba un da kylla dpei phom. 

61. U Sngap jait Diengdoh u sa pyrta u sa 
duwai ha ka Mei Syiem-um ba kumba la ioh 
pyniap la ioh pynduh ia u ksuid, te maphi ka 
Mei Syiem-um to iaid noh kumba phi ju iaid ha 
ka phud wah bah ka phud wah rit kat ka 
Hukum. Kumta de ka um ka sa tuid kumba 
ju long. 

62. Ki kam babha ki kam ba hok ki jong U 
Sngap jait Diengdoh ki la sab halor snieh ka 
Mei Ramew. Ka jingsuk jong ki briew baroh ka 
sa neh ka sa biang haduh mynta. 

63. Ki jingphylla kiba la don ha ka Ri Khasi 
Ri Jaintia jong ngi kiba ngim khain iohsngew 
ban don ha kiwei ki Ri halor snieh ka Moi 
Ramew. 

64. Kiba mvnshuwa kiba kham tip bha ia u 
Sngap jait Diengdoh kirn shym bull jingthoh ei 
ei shaphang jong u. Ngi la lch ia kane katba 
ngi la iohsngew na ki Riewtymmen. 

U RANG KA THEI JAIT 
KHONGSIT 

65. U Khasi Hyndai u la iohsngew na ki Riew- 
tymmen jong ngi kiba mynbarim ba ki la 
iathuh ba la don kawei ka Khlieng kaba heh 
kaba shong haJor ki diengbah kiba jrong ha ka 
khlaw “Lawlieng” hapoh Lawshainai harum 
Umstew haneng Sohra, kata ka Khlieng ka rah 
ia ki khynnah ki khunlung kiba dang rit, ka rah 
shalor suin, ka pyniap ka bara doh ia ki khynnah 
ki khunlung kat ia kiba ka lah ban rah. Ki la 
iathuh ki Riewtymmen ba kane ka Khlieng ka 
dei ka ksuid ne ka rakot. 

66. Ka jingiam ka jinglynniar ka jingkyang ki 
Kmie ki Kpa bad ki paidbah ka la long kaba 
khraw eh. Ka jingduwai ka jingpyrta ki paid-* 
bah ha U Pa Blei Trai Kynrad, U Nongthaw, 
U Nongbuh ba Un isynci ban pyllait ia ki na 
kane ka jingjynjar ki symbai bynriew, 

67. Da ka jingkyrkhu bad jingisynei ka jong U 
Pa Blei Trai Kynrad u la wan raih uwei u 
rangbah briew kyrteng u Rang Ka Thei na 
Khadarshnong, ki ong ba u dei u jait Khongsit, 
u la wan poi ban pyniap ia kata ka Khlieng 
kaba la pyniap pynduh shibun ia ki mynsiem 
jong ki khynnah ki khunlung. 

68. U Rang Ka Thei jait Khongsit u la nguh ngon 
u la dem khrup ha ki pohjat U Pa Blei Trai 
Kynrad U Nongthaw, bad da ka jingpyrta ka 
jingduwai ba U Pa Blei Trai Kynrad Un aibor 
Un iarap ryngkat, ba un lah ban pyniap ia kata 

ka khlieng kaba la pyniap pynduh ia ki mynsiem 
jong ki khynnah ki khunlung ia kiba U la thaw 
janai da lade hi U Pa Blei Trai Kynrad. 

69. U Rang Ka Thei u la ieng na shiliang ka riat 
na Mawrap, u la ap ban siat ia ka Khlieng 
hamar ba kan mih ban her. Hamar hangta ba 
u la pyrkhung ia ka ryntieh bad ba u la buh ia 
u ’nam pliang ha ka kyoh, hamar hangta kata ka 
Khlieng ka la sdang her, U Rang Ka Thei dauta u 
'nam pliang ha uba u la pyrta u la duwai ha U 
Pa Blei artat, u tang shu pyllait thlup da uta u 
’nam pliang dei ia ka Khlieng bad da pei syllut ia 
kata ka Khlieng bad u khnam u leit tvnrah ia ka 
khlieh riat, kata ka khlieh riat ka kvlla krem bad 
kylia Dam-urn ka Wall kaba tuid na Urnstcw, ka 
dam noh hamar hangta, ka leit tuid shapoh riat 
kaba leit hap shapoh Wah-kaba. 

70. Kata ka Khlieng ka la hap sha tbian, bad ki 
paidbah ki la rah bad la thang ia ka Khlieng 
haduh ban da kylia dpei phom. Ki khynnah ki 
khunlung ki sa iaid suk kynjai naduh ba la ioh 
pyniap ia kata ka Khlieng. 

71. Kum ka dak ka jingjop jong ka Hok, bad 
da ka bor ka jingiarap ka jong U Pa Blei Trai 
Kynrad U Nongthaw U Nongbuh, ka khlieh riat 
ka la kylia krem bad kylia Dam-um naduh kata 
kapor haduh mynta. 

72. Ki rangbah jong ngi kiba mynshuwa kiba 
la nang ka thoh ka pule kim shym buh jingthoh 
ei ei kum ia kine ki jingshisha kiba la don ha ka 
Ri Khasi jong ngi ban ia ioh pule ma ngi kiba 
hadien. Te katba lah synei ngi la ia lum na ki 



ktien jong ki Riewtymmen jong ngi kiba la 
iathuh pateng la pateng ha ngi ia kiei kiei kiba 
la don naduh kiba mynshuwa. 

73. Ka nam ka kyrteng kaba bha ka jong u 
Rang Ka Thei Khongsit ka la sah ha ka pyrthei. 

U MAW NGUID BRIEW 

74. Une u Maw nguid briew u don hajan ka 
Wah Uinjaud kaba dei ka jaka harum ka shnong 
Mawbeh. Kino kino kiba iaid na Mawphlang 
ban leit aha Sohra kin iohi ia kine ki maw kiba 
don harud lynti. 

75. Haba ka Hok ka dang synshar ha ka pyrthei, 
ki maw ki dieng ki phlang ki niut ki dang kren 
briew, ki mrad ki mreng, ki aim ki doh ki dang 
kren briew. 

76. Hamar kata ka por, kawei ka kynthei ka la 
leit ban thiew kynbat thiew niut sha lyngkha, 
ka la ialam ia iwei i khun kynthei iba kham heh 
ban bah ia i para haba ka kmie ka leit ban thiew 
niut thiew kynbat ha lyngkha. 

77. Ki la ia shongkai baroh shi kmie shi khun 
halor uwei u maw lyngkniap uba kham jlih bha 
bad kham khuid artat, te ka kmie ka la ai buin 
ia la i khunlung bad ka la iehnoh ia ki khun 
baroh arngut halor uta u maw. Ka kmie ka la 
bthah ia ka hynmen ban pyntian ja ia la i para 
haba i da iam. Te ka kmie ka la leit ban thiew 
kynbat sha lyngkha. 

78. Ka hynmen ka la ialeh kai bad la i para 
halor uta u maw bad ka ai ja de artat ba ioh i 
thngan i para. Ynda katto katne ka la bah noh 
ia la i para ba in iohthiah, te ka hynmen k<* la 
kynoi bad iaid artat ban iohthiah i khunlung. 
Ha kata ka por uta u maw u la sdang ban kem 
ia ki sla kjat jong kata ka hynmen, hynrei kata 

ka hynmen ka nang tharai ba dam bit ki soh* 
khaw ja ha ka pohjat. Tang mar kumta, uta u 
maw u la nguid ia ki sla kjat jong ka hynmen, 
Waw ! kam lah shuh ban rah la ki kjat. 

79. Katba ka nang kynoi ia la i para, uta Q 
maw pat u nang nguid ia ki kjat baroh. Te kam 
lah shuh ban leh ei ei ruh, ka pyrta ia la ka kmie 
ban wan shim nob tang ia i kkunlung, namar ba 
la nguid u maw ia ki kjat baroh arliang. Kata 
pat ka kmie ka la ong, to to khun, ngan sa wan 
kumne kumne. U maw u nang heh u nang heh 
katba u nang nguid ia ka hynmen. 

80. Ha ka por ba wan pui ka kmie, uta u maw u 
la nguid ia ki kjat jong ita i khunlung, bad u 
maw ruh u nang heh bad nang jrong haduh ba 
ym lah ban kynjoh shuh da ei da ei ruh. U la 
nguid ia ka hynmen bad ia i para ba ka bah ha 
ka met. Ka hynmen la u la nguid u maw, ka 
shu kynoi hi ia la i para ba i iam am shi ain, bad 
ka da ong ruh artat. *En, En, ko hep, wat iam 
seh hep, wat iam seh hep, nga la khot nga la 
pyrta ia i Mei ban wan shim noh tang ia phi, 
namar ba la nguid u maw ia nga, hynrei i Mei i 
ianap i ia myntoi la ka thiew kynbat ha lyng- 
kha.’ 

81. Ynda wan poi ka kmie, ka la kyang ka la 
lynniar bad ka la lympat ialade, kam lah leh ei 
ei ruh, u maw u la heh bad u la jrong ruh. Ka 
la kyang ka la pyrta ia u shnong u thaw baroh 
ban iarap, te bun ki paidbah ki la wan ia poi, u 
kur u kha, bad tymmen bad samla baroh bad 
iarap ban ioh ia kita ki khynnah, hynrei ym lah 
leh ei ei shuh, namar ba kita ki khynnah ki la 

kylla maw, katba ki nang tied nang tangon da 
ki nar ki shalyngka ia u maw, uta u maw u 
byrngem pynban. 

82. Katba la iohsngew na ki jingiathuh patcng 
jong ki Riewtymmen ki ong ba ka jingiam ita i 
khunlung bad ka jingkynoi kata ka hynmen ia 
la i para ka la neh bun sngi, kiba leit sngap 
kham najan ki iohsngew ia ka jingkynoi ka 
hynmen, bad ka jingiam jong ita i khunlung. U 
maw u la nguid phoin baroh, tang ki shympriah 
kti ki paw shabar. Ynda slem da slem ki kylla 
fiiut kylla dieng rit. 

83. Nalor kata pat, u don uwei u maw uba na 
shiliang lum haba u iohi ia ka jingiam ka 
jinglynhiar ka kmie u kpa bad ki kur ki jait 
baroh, u la kynhoit lew, bad u la ong artat, 
“Lew ! Lew ! me leh bein ia ki symbai bynriew, 
ngan da iathuh ha u shnong u thaw baroh ba me 
leh bein ia ki symbai bynnew.” Uta pat u maw 
nguid briew u ong “pha da kwah,” hvnrei uta 
u maw na shiliang lum u la ong, ngan da iathuh 
ha u shnong u thaw ba me leh bein ia ki symbai 
bynriew, hamar hangta uta u maw nguid briew 
u la siat shi suloi tham na ka khlieh bad uta pat 
uba nang kynhoit lew, u la siat shi suloi na ka 
kpoh. Haduh mvnta ngi iohi ba ka khlieh uta 
u maw uba kynhoit lew ka la pei rynghung bad 
ka kpoh jong uta u maw nguid briew ka la pait 
lyngkrang. 

84. Ki la iathuh ki Biewtymmen kiba mynbarim 
ba ka pap ka jingbishni ka la sdang ban roi ha 
ka pyrthei naduh kata ka por. Te kumta U Pa 
Blei Trai Kynrad U Nongthaw, U Nongbuh U la 



pynduh noh da kaba tangon da u tyrnem ban 
nym lah shuh ban ia sngewthuh ia ki ktien ba 
kren ki symbai bynriew, Naduh kata ki maw 
ki dieng ki mrad ki mreng ki sim ki dob, ki niut 
ki nier kim lah ahull ban kren briew. 

Ka pap naduh kata ka la roi halor snieh ka 
Mei Bamew. Ka Hok ka la nang rit. 

KA LI DOHKHA 

85. Ki la iathuh pateng la pateng ki Riewtym- 
men jong ngi ba uwei u briew uba la leit khwai 
dohkha na ka Thwei Umwi kaba don ha ka 
thain Sutnga sha mihngi ka Ki Jaintia, u la 
ngat ka dohkha bad u la thep hapoh ka Huh ia 
kata ka dohkha. Kata ka dohkha ruh ka la shu 
aah hapoh ka Ruh, namar ba uta u nongkhwai u 
dem klet ban ot ban bam, hynrei kam pyut kam 
iwtung satia. 

86. Ha kawei ka sngi haba uta u nongkhwai 
dohkha u la leit sha la lyngkha bad sha la ki 
jingtrei jong u, ynda ha ka por janmiet u la wan 
phai sha la ing bad u la shim la ki khiew ja 
khiew jyntah ban shet Ja ka ja ka jyntah kumba 
u ju leh, hynrei u la lyngngoh jlang halade, haba 
u shem ba la lah shet ja shet jyntah bad ba ki 
jingbam ki dang syaid ruh. U la pyrkhat halade 
ba dei ban shem mano ba la wan leh kumta ha 
Ing jong u. 

87. Ha kawei ka sngi u la khreh kumjuh hi ban 
leit lyngkha kumba u ju leit barobor sha la ki 
jingtrei, hynrei uin leit sha jngai bad u la ap na 
ka jaka bakhara pajih ba lah ban iohi ia la ka 
ing. 

88. Ha ka por noh phai sngi ba la dci ka por 
shet ja, kawei ka kynthei briew ka la mih na 
kata ka Dohkha, ka la sliew ding ha dpei, bad 
ka la sar ia ka ing ka sem, ka la shim ia u khiew 
shet ja khiew shet jyntah ban shet ja shet jyntah. 
U la iohi ba la tdem ding ha ing. 



89. Hamar hangta uta u trai Ing u la rung bad 
la plie kynsan ia ka jingkhang, te kata ka briew 
ruh kam ioh por ban leh kumno kumno rub, 
kam lab shuh ban leit pbrung biang ha ka 
Dohkha, te ka la long briew noh bad ka la sah 
noh hangta. Te Ka Li Dohkha ka la ioh khun 
ioh ksiew kumba ia long lem ki para kynthei 
baroh. 

90. Ki da iathuh ki Riewtymmen ba ki khun ki 
ksiew Ka Li Dohkha ki long ki jait Syiem ka Ri 
Jaintia. Ki don ruh kiba iathuh ba ki jait 
Syiemlieh ka Hima Nongkhlaw bad ki jait 
Syiem Nongshai ka Hima Nongpoh Khadar 
Lyngdoh ruh dei kiba mih na Ka Li Dohkha, 
ki ia dei shikur. Ki jait Thabah ruh ki dei 
kiba mih na Ka Li Dohkha. 

91. Kane ka pynshai bha kdar ba ka kheih Kur 
sha ka liang ka Kmie ha ki Khasi ka long kaba 
hok kaba shisha, kaba da don ka Hukum naduh 
U Pa Blei Trai Kynrad U Nongthaw, U Nong- 
buh, ia ngi ki symbai bynriew ban kheih kur 
kheih jait na ka liang ka Kmie. Ki khun ki 
ksiew Ka Li Dohkha ki ia dei shi kur para ba 
mih na kawei ka Kmie. 

U SOH NIANGRIANG 

92. Ka la don ka jingiathuh ki Riewtymmen 
jong ngi bad naduh pateng la pateng ha Ri 
Khasi, ba uwei u briew u la buh ia U Soh Niang- 
riang hapoh ka Rub bad u la shu iehnoh ia uta 
u soh hapoh ka Ruh, ym don ba bam lane ba ot 
ia uta u soh. Uta u soh ruh um shym pyut ne 
sti satia. 

93. Ha kawei ka sngi haba uta u briew u la leit 
sha lyngkha bad sha la ki kam shawei shawei. 
Ynda ha ka por janmiet haba u la wan phai sha 
la ing, u la shim ia u khiew ja khiew jyntah ban 
shet ja shet jyntah kumba u ju leh. Hynrei u 
shem ba la lah shet ja shet jyntah bad ba ki 
jingbam ruh ki dang syaid bha. 

94. Kane ka jingwan jia ha ing jong u, ka la 
pynlyngngoh jlang ia uta u briew. U la pyrkhat 
ha lade ba dei ban shem ia ka jingshisha jong 
kane ka jingwan jia ha ing. 

95. Ha kawei ka sngi u la khreh ban leit lyng- 
kha kumba u ju leh bad u da ap syntiat bha ban 
lap ia ka jingshisha kaba la wan jia ha ing 
jong u. 

96. Ynda ha ka por noh phai sngi ba la dei ka 
por shet ja, kawei ka kynthei briew ka la mih na 
u Soh ftiangriang, ka la sliew ding ha dpei, ka 
tdem ding ruh ka la mih shabar, bad ka la sar 
ia ka ing ka sem baroh sawdong. Ka la shim 
ia u khiew shet ja khiew shet jyntah ban sait 
ban khlieng. 

97. Hamar kata ka por utautrai ing u la plie 
kynsan ia ka jingkhang bad u la rung ha ing, 
bad kata ka briew kam lah shuh ban leit 
phrung biang ha u Soh Niangriang kumba ka la 
leh mynshuwa. Ka la kylla briew noh bad ka 
la ioh khun ioh ksiew kum ki para kynthei 
baroh. Naduh kata ki sa khot jait Nongtathiang 
kynja ia ki khun ki ksiew jong kata ka tymmen 
kiba mih na u Soh Niangriang. Ki jait Nong- 
tathiang ki iadei shi kur para ba ia mih na kata 
ka tymmen. Kane ka pynshai pynshisha bha 
kdar ba ka kheifi-kur ki Khasi sha ka liang ka 
kmie ka long kaba hok kaba shisha. Ka jing~ 
kheih kur ki Khasi na ka liang ka kmie kaba da 
don da ka Hukum naduh U Pa Blei U Trai 
Kynrad U Nongthaw, U Nongbuh ia ngi ki 
symbai bynriew. 

Ki jait Nongtathiang ki dei ban da sumar 
bha ia kane ka jingkhein ba ki iadei shi kur para 
ba ia mih na kawei ka kmie. 

JAIT PDAH KA SIEID NE 
JAIT JYRWA 

98. Ki Riewtymmen jong ngi ki la iathuh pateng 
la pateng ba ki don ki briew kiba la iohi ba ka 
la don kawei ka briew kaba la mih na ka Lung- 
sieid. Ka tang iohi briew ka phet bak ka jah 
noh namar ba ka leit rung hapoh ka Lungsieid. 
Ki la iathap ban ioh kem ia kata ka briew, hyn- 
rei kim lah satia ban ioh kem, namar ba ka leit 
rung noh hapoh ka Lungsieid hamar ba ki la 
thap ban kem ia ka. 

99. Ki rangbah ki la pvrkhat bha da kumno 
ban ioh kem ia ka, ha kawei ka sngi ki la ia thap 
bha da kaba jar jar hi keih ba ka tang shu mih 
ehabar, kin kem kin bat ia ka, ba kan nym ioh 
lad ban leit rung biang hapoh ka Lungsieid. Te 
kumta ki la ia beit. bad ia ap bha jar jar baroh 
sawdong ka Lungsieid. 

100. Ha kawei ka sngi haba ki la ia thap bha 
sor, hamar hangta kata ka kynthei briew ruh 
ka la mih na ka Lungsieid, tang kumta baroh 
sawdong ki la kynrup ban ioh kem ia ka bad mar 
kumta kam lnh shuh ban leit rung hapoh ka 
Lungsieid. Ka la kylla briew noh kumba long 
ki para kynthei briew baroh. 

101. Hadien hadien kata ka kynthei ka la ioh 
khun ioh ksiew, ia ki khun ki ksiew jong kata 
ka kynthei ki khot ki jait Pdah ka Sieid lane ki 
jait Jyrwa. Ki jait Pdah ka Sieid bad ki 
jait Jyrwa ki iadei shikur, namar ba kiba mih 
na kata ka tymmen. Kane ka pynshai bha kdar 

ba ka kheiS-kur ki Khasi na ka liang ka kmie 
ka long kaba hok kaba sbisha bad kaba da don 
ka Hukum na U Pa Blei Trai Kynrad. 

Ki jait Jyrwa bad ki jait Pdah ka Sieid ki 
iadei shikur para ba iamih na ka tymmen. 

KA PAH SYNTIEW 

102. Katba la iohsngew na ki Riewtymmen jong 
ngi pateng la pateng ba uwei u jait Mylliem- 
ngap uba na Nongkrem u la ioh kem ia kawei 
ka kynthei briew kaba la mih na ka krem Rang- 
kyndur kaba don hajan Pamlakrai. Ki khun 
Khasi ki la tip ha kane ka kynthei briew ka 
tang shu iohi ia ki briew, ka phet bad ka leit 
rung hangta hapoh krem. U tei u jait Myllicm- 
ngap u la thap bun sngi ban ioh kem ioh bat ia 
kane ka kynthei briew, bad ha kaba khadduh u 
la lah tang da kaba khroh bad pah da ki ayn- 
tiew kiba itynnad. U la ri la sumar ia kata 
ka briew kumba dei ban leh. Ki para ba heh 
ba khraw ki la thung Lyngskor ia uno uno uba 
mih khmat na ka jait Mylliemngap. U Lyngskor 
u dei ban long uba kham halor na ki para jait 
baheh baroh. 

103. Naduh kata ka por kiba ha Nongkrem ki 
la ai kyrteng da ka Pah Syntiew ia kata ka 
briew Ynda ka la shong la sah katto katne 
kum ki para kynthei baroh, ka sa ioh khun ioh 
ksiew bad ki baheh bakhraw jong ka Hima ruh 
ki sa thung syiem ia u khun rangbah ka Pah 
Syntiew, bad naduh kata ka por ki khot u 
“Syiem Shillong” ia uno uno u long Syiem ha 
ka Hima. Tang ki khun ki ksiew ka Pah Syn- 
tiew ki long Syiem ha ka Hima u Syiem Shillong. 

104. Ym da donkam ban da thoh shibun sha- 
phang ka Pah Syntiew, namar ba bun ki la kham 
ia tip ia kane ka jingiathuh shaphang ka jing- 
long U Syiem Shillong bad ka Sylem-Sad. 

105. U Syiem rangbah bad ka Syiem-Sad ki long 
kiba shong ha Ing-Sad. Ka Syiem-Sad ha ka 
Hima u Syiem Shillong ka long kum ka Kiaw 
ngap. Ki jait baheh ki jait bakhraw baroh ki 
ieit ki burom ia ka Syiem-Sad. Ka Syiem-Sad 
kaba sumar ia ka Ing-Sad bad u Syiem rangbah 
u iaid kumba ju don ka rukom naduh barim 
barim. Ki khun ki hajar ka Hima ki leit khu- 
blei ia ka Syiem-Sad hapoh ka Ing-Sad. 

106. Kane ka paw shai bha kdar ba ka kheifi- 
kur ki Khasi sha ka liang ka Kmie ka long kaba 
hok kaba shisha bad kaba da don ka Hukum 
na U Pa Blci Trai Kvnrad U Nongtbaw, U 
Nongbuh ia ngi ki syrobai bynriew naduh kaba 
mynnyngkong ban khein-kur na sha ka liang 
ka Kmie. 

107. Ka pamblang u Syiem Shillong kaba long 
man ka snem kaba dei ia ka puja ba la khreh 
la pynbiang da ka Syiem-Sad ban leit puja ha 
lewduh. Ha ka por noli phai sngi, ka dah ka 
dong ki tiar ki tar, ka shad wait ka mastieh ka 
long ha kane ka sngi lewduh. Ynda la dep 
ka knia syiar ka pamMang ha lewduh, u Syiem 
rangbah bad ki baheh bakhraw ki ia mastieh 
ha madan lewduh bad kiwei kiwei ki ia mastieh 
hadien. Ynda la dep ka pamblang bad ka 
mastieh, u Syiem rangbah ka Syiem-Sad bad 
la ki jait Syiem, kipaidbah ki la ia bud ia kiba 
shad wait, la ka tern nakra, put tangmuri bad 
ki nongsynran de la ka risakakynhoi bad ka 
siat suloi khlem sangeh haduh ban da poi ba 
khmat phyllaw Ing-Sad. Ha ka Duwan ha 
phyllaw Ing-Sad ki ia mastieh ki nongshad 
wait. 

108. Ha ka sngi ba l&h lewduh (Sngi Lyngka) 
ka long ka sngi shad kynthei ha kaba la 
dang step ka Syiem kynthei kaba dang samla ka 
shad noh kjat lai wat baroh sawdong ka nengpei 
ha Ing-Sad bad ki rangbah jait Syiem ryngkat 
ki rangbah de ki ia shad lang sawdong ia ka 
nengpei pyllun sawdong tang ba pynkhih ia ki 
kjat ki shu ia snoh na ki panpoh. Ynda la 
dep ka shad noh kjat na Ing-Sad, ka Syiem 
kynthei bad ki rangbah jait Syiem ryngkat ki 

f aidbah ki wan shad sa ha Duwan phyllaw 
ng-Sad kumjuh hi kumba ki leh hapoh Ing-Sad. 
Yndamvnsngi ki sa wan poi na kiwei kiwei ki 
shnong ban wan shad ha phyllaw Ing-Sad. 

109. Kano kano ka kynthei samla kaba la leit 
shad ha Duwan ha phyllaw Ing-Sad kam bit 
ban leit shad tang ar wat. Da lei lei ka dei 
ban shong samla, ba ka dei ban shad haduh lai 
wat. Kano kano ka kynthei samla kaba la ioh 
ban shad shi wa', kam bit shuh ban leit shad 
ar wat, namar ba ioh kam lah ban shong samla 
haduh ban da dap lai wat. Kane ka jingma- 
ham ka la don naduh ba la mih ka puja pam- 
blang u Syiem Shillong. Baroh kiba hadien 
habud ki dei ban kham sumar ia kine ki jing- 
maham ki Riewtymmen. Kino kino kiba leh 
pyrshah ia kane, ki poi ha ki jingshitom kiba 
bun jait. 

110. Ki shim Nongkhia ha ka puja u Syiem 
Shillong na ka jait Rumnong. Ki ong ba 
naduh hyndai ki khot "U Sohblei” ia u Nong- 
khia ha ka puja u Syiem Shillong. Ki khot 
Sohblei ia uta u Nongkhia uba mih na ka jait 
Rumnong. Ki para jait baheh bakhraw ki la 



jied na ka jait Rumnong. Uta u Sohblei u dei 
u briew uba bha uba jai jai bad uba jemnud. 
Namar ba kum uta u briew u long uba bit ban 
duwai kyrpad ban nguh dem ha ki pohjat U 
Pa Blei Trai Kynrad ban bha ban im auk u 
Syiem, ka Syiem-Sad bad ka jait Syiem bad ki 
khun ki hajar ka Hima baroh. 

KI SIM LYNGWAR KU 
SANG KHYNDEW 

111. Ki Riewtymmen jong ngi ki la iathuh ba 
mynhyndai ka la don kawei ka bricw kaba la 
ioh arngut ki khun kynthei na u tnga uba 
nyngkong, baba u tnga u la iap noh, te kita 
ki khun kynthei baroh arngut ki la ia shong 
lang bad la ka Kmie. 

112. Haba kita ki khun kynthei baroh arngut 
ki la kham san, ka Kmie jong ki ka la ioh 
Kpa nah noh, bad uta u Kpa nah u lch toh 
met bad u isih ia kita ki khun rui*. 

113. Ka Kmie jong kita ki khun kynthei pat 
ka kham ieit ia u Kpa nah ban ia la ki khun 
kynthei. Ka Kmie jong ki ruh ka kham iarap 
pynban ia u Kpa nah bad ka inai ka tim ia 
kita ki khun kynthei baroh arngut. 

114. Ha ka bam ka dih ruh, uta u Kpa nah 
u phah ai da ki shiah dohkha ia kita ki 
khun ruit, namar ba u Kpa nah u isih ia ki 
khun ruit. Kita ki khynnah baroh arngut 
shipara ki ia iam ki ia bynhiaw ia la ki jing- 
shem shitom jong ki, namar ba da ka Kmie 
jong ki ruh ka leh tang kaiba ong u Kpa nah. 
Ki shu ia iam bad duwai tang ha U Pa Blei 
Kynrad U Nongthaw, U Nongbuh ban pyllait 
ia ki na ka shitom bad ka jingjynjar kaba 
kat kane. 

1 15. Ha kawei ka sngi namar ba ki la shitom 
eh, ki la ia beit kawei ka jingmut baroh 

arngut shipara ba kin thung noh da ki sner 
syiar ialade bad kin her noh soit sha suih 
bneng bad ban leit shong noh sliapoh khlaw. 
Te ka jingrai jong ki baroh arngut shipara 
ka la neh skhem ha ki mynsiem jong ki. Na- 
mar balei ka la long haduh katta, ka daw ka 
long ba da ka Kmie jong ki, ka la leh bein 
ch ia la ki khun 9 bad ka da kham ieit ia 
uta u Kpa nah ban ia la ki khun. 

116. Ha kawei ka sngi haba ki dang ia dung 
kba ha phyllaw ing baroh arngut shipara, bad 
ki syiar ruh ki la ia wtin ban puh khaw ha 
phyllaw, baroh shipara ki la kem ia ki syiar 
bad ki la phut sner na ki syiar, haba ki ia 
phut sner na ki syiar, te ki syiar ki lynniar 
klob, klob, te ka Kmie napoh ing ka dumok 
ka mai, ‘ balei ba pha ia shoh ia pduh than 
ia ki syiar?’ kita ki khynnah pat ki la jubab, 
‘Em. phi Mei, namar ba ngi bch ia ki syiar 
ba ki wan puh khaw.’ 


117. Kita ki khynnah kynthei baroh shipara 
ki la ia dung khaw bad ia pch khaw ha phyllaw 
ing, ki syiar ruh ki la wan ban puh khaw, ki 
ia kem ia ki syiar bad ki la ia phut sner na ki 
syiar. Ki syiar ki lynniar klob klob, namar 
ba ki ia phut sner. Ka Kmie pat napoh ing 
ka dem ong, ‘balei ba pha da pduh than eh 
ia ki syiar V kita ki khynnah kynthei baroh shi- 
para ki la jubab, ‘Em phi Mei, ngi beh ia ki 
syiar ba ki wan puh khaw/ Kine ki khynnah 
kynthei baroh arngut shipara ki la lum bun 
ki sner syiar bad ynda ha ka por janmiet, ki la 
thung ialade da ki sner syiar. 

118. Baroh arngut shipara ki la her bak sha 
suin bneng bad ki la leit ia dem halor dieng 
shapoh khlaw. Ki da ong artat, yngku, yngku, 
yngku, yngkaw, ngim lah ban wan hiar shuh 
eha khyndew, te ka Kmie ka la lyngngoh bad 
ka jingiam jinglynniar artat. Ka la khot ka 
la pyrta bad ka kjor ka khroh ia ki khun, 
hynrei ki la jubab. 

119. ‘Ko Mei Kynrad jong ngi ! ngi la ioh la 
biang ki jingleh than ki jingleh tohmet jong 
phi, ngi la im tang da kaba bam da ki shiah 
dohkha.’ Ki shu ong baroh shipara yngku, 
yngku, yngku, yngkaw, ngim lah shuh ban wan 
hiar sha khyndew. 

120. Ki paidbah baroh ha shnong ha thaw ki la 
lyngngoh ia kata ka jingjia. Vm don mano 
mano ki ban tip bad ym don ban batai ia ka 
bor ka jingleh U Pa Blei Trai Kynrad, U 
Nongthaw, (J Nongbuh ia ngi ki svmbai bynriew 
halor snieh I Mei Ramew. Kiei kiei baroh ki 
jingleh jong U, ki dap tang da ki jingpliylla 
suda. To ngeit ne to wat ngeit ia kine ki 
jingjia, tang ka ktien te ka la don bad ka la 
neh ha Hi Khasi. 

121. Naduh nangta ka ktien “Lvngwar Ku 
Sang Khyndew” ka neh ha Ri Khasi. Bun 
na ki Khasi kim khain nud ban bam doh ia 
ki sim Lvngwar Ku, ki ong ba dei ka doh 
briew. Kito ki sim kiba pah yngku, yngku, 
yngku, yngkaw, ki dei ki Lyngwar Ku Sang: 
Khyndew. 

122. Ki jingjia bad ki jinglong ha Ri Khasi 



jong ngi kiba dap tang da kiba phylla suda. 
Kaba shisha kein ba ka Ri Khasi jong ngi ka 
long kaba rit, hynrei kiei kiei kiba la jia kiba 
ladon ha kane ka Ri jong ngi ki iathuh shai 
bha kdar ba ka bor bad ka jingpyniaid U 
Pa Blei Trai Kynrad U Nongthaw ki long baroh 
kiba phyila. Tip ei kein, hawei hawei ruh ki 
ia don ne kim iadon kum kine kiba la don ha 
Ri Khasi. 

123. Ka Kmie ka dei ban shu sumar tang la 
ki khun kiba ka la ioh na u tnga uba la iap 
noh, ka dei ban duwai tang ha U Pa Blei Trai 
Kynrad ban iarap ban ai bor ia ka ban 
pynbiang ia ka bad ki khun ha kiei kiei baroh. 

Ka jingisynei ka jong U Pa Blei ka long 
kaba halor tam eh. 

U MAW UBA DON HAPDENG WAH 
PAMSOHMEN HA SOHRA 


124. Ka la don ka jingiathuh ki Riewtymmen 
jong ngi bad ki la don ruh de kiba la iohi 
da la ki khmat, ba ha kawei ka sngi haba 
u slap u la hap jur eh ha Sohra bad ka 
umsaw ruh ka la shlei miar ia ki jaka baroh, 
ha kata ka por ka umsaw ka la rah bak ia 
uta u maw na ka jaka ba u don shaduh rum 
kumba 100 phut tam ne duna. Haba ki la 
iohsngew ia ka khubor na ki briew ha Mawki- 
syiem kiba wan na Sohra ba ka umsaw ka la 
kit ia u maw uba don ha Mawsiang Pamsohmen. 

125. Kane ka jingiohsngew ka la pvnlyngngoh 
jlang ha ki briew kiba shong ha Mawkisyiem, 
namar ba kim pat ju iohsngew lane iohi kum 
kata ka jingjia mynno mynno ruh. Ki paidbah 
kynthei bad shynrang baroh ki la in mih bad 
ka mareh ruh shaid shaid ban leit ia jngoh ia 
ka umsaw kaba la kit ia u maw uba don ha- 
pdeng ka Wah Pamsohmen. 

126. Ynda ki la poi hajan ki la iohi shisha da 
la ki khmat ba uta u maw u la poi kumba 
100 phut tam ne duna na ka jaka ba u ju don. 
Ki paidbah ki la ia lyngngoh jlang ia kane ka 
jingjia. Mynno mynno ruh kim ju iohsngew 
ba ka umsaw kan lah kit ia une u maw. 

127. Ynda mynmiet baba ka um ka la kham 
duna, uta u maw u la leit poi hajuh hi ha 
ka jaka kaba u la ju don mynno mynno. 



128. Ha kawei ka miet ka Satisar-pubon-blei 
kaba shong ha ’Lawbah Sohra ka la wan kren 
lyngba u Riewhok Debindranath Khongsit ha 
Ing Mane Blei ki Khasi ha Laitryngew. Ka 
la ong ba uto u maw ha Pamsohmen u long ka 
jaka ba shongkai u Shindro Singh Raja u para 
jong u Mindralal Maharaja (u Lawsuidnoh) uba 
long u Ryngkew blei na ki Hyniiiew Ryngkew 
blei halor snieh ka Mci Syiem Ramew. Ka la 
ong ba phin shem ba uto u maw un wan poi 
biang ha kajuh ka jaka lada phin leit rah 
sha jngai ruh. 

129. Namarkata ki khun Khasi khun Khara ki 
sa ong bad ki iai ong ba ym don rnano mano 
uba lah ban tip bad sngewthuh ia kiei kiei ki 
jingleh U Pa Blei Kynrad jong ngi. Ngi dei 
tang ki nongshah thaw bad ngi dei tang ban 
shu nguh fihu dem ha ki pohjat U Pa Blei 
Kynrad mynmiet ne mynsngi ban duwai tang 
ha U Marwei hi Uba long U Nongthaw. 

KA DAIN THLEN HA PAMDALOI 
KA DON SHA SEPNGI NA SOHRA 

130. Ki Riewtymmen kiba mvnshuwa ki la 
iathnh ba mynliyndai eh la don 11 Thlen uba 
shnug ha poll ka krom kaba jylliew hajan ka 
kehaid Dnifi Thlen. Ki la iathuh ba uta 11 Thlen 
u shu kjit rngai ia iwci iwei na pdeng kiba 
bun ki biicw kiba ia id hnti, bad ita i briew i 
sliu jali main na l\ uti. Kata La jingjah briew 
ka la long kaba niaia shibun eh ha ki symbai 
bynnew. Te ka jiugsngewsih bad ka jingiam 
ki bi lew ka la long kaba jur shibun eli hapdeng 
kiba ha ing ba sein bad ki kur ki kba baroh 
bad hapdeng ki para ba ia iaid ia ieng para 
ba ia leit ia wan ryngkat. Ka jinujah briew 
ka In long kaba niaia shibun eh namar la bun 
sien ka la jia hapdeng kiba ia leit ia wan. 

131. Kam dei tang shisien arsien ba la jah 
briew niaia kumta, li vnrei ka la long la bunsien. 
Kumt a ka jingiam jmglynniar bad ka jingpyrta 
ka jingduaai ha U Pa Blei Trai Kynrad U 
Nongthaw, V Kong bull iaki symbai bynriew ban 
ai ka bor ai ka lad ban pvniap pynduh ia u 
Thlen uba la bam la pynjah mv nsieni ia ki 
symbai bynriew. Katba sngewthuh u Thlen u 
dei u ksuid uba khlaifi uba don bor ruh. 

132. Ka la don ka jingiathuh ba ha kata ka 
por ki dang kren briew ki sim ki doh ki mrad 
ki mreng baroh. Te hangta la poi ka jingia- 
bisliar ba ka Hok kan jop bad ka pop kan 
duh. Ki la iathuh ki Riewtymmen ba u Law- 
suidnoh uba dei u Ryngkew blei, u la isynei 
bad sngewsynei shibun ia ki symbai bynriew 

ba u Thlen u la pynduh pyndam shibun eh ia 
ki mynsiem briew kiba iaid lynti na Pamdoloi, 

133. U Lawsuidnoh u la thaw ka jaka ban 
thang saw ia u nar shalyngka uba heh bad 
ban pyntian jluk hapoh ka shyntur u Thlen. 
Hamar ba uta u shalyngka u la saw bha 
hain haiii, hamar hangta u Lawsuidnoh u la 
shim ia uta u nar bad u la ong ia u Thlen, 
‘A ng, Ang, urn ka shyntur ban klun ia ka doh.* 
Hangta keih u Lawsuidnoh u thep kvnsan 
kluk ia u shalyngka uba la saw bha haiii haifi 
hapoh ka shyntur u Thlen bad la poi shapoh ka 
kpoh. Ki la iathuh ruh ki Riewtymmcn ba u 
Thlen u la lympat iap i&lade hangta hapoh krom 
haduh ba u da iapduh syndon. 

134. Ki Riewtyramen ki la iathuh ba baroh ki 
la wan poi ban iapuid ia ot doh ia u Thlen, 
bad ban ia bam pynlut phoiii, ki la wallam ki 
wait shaih doh, ki wait tvngkrong, ki prah ki 
pdung ban buh doh. Haduh mynta ki dak ki 
sah baroh halor u mawsiang, ki la kylla maw 
ha khlieh Kshaid Dain Thlen Ki ong ba ki 
dkhar ki la bam lut phoih ki Khasi ruh ki la 
bam phoih tang ba. don kawei ka tymmen, 
hana ba ka buh tyngkai shi dkhot ka doh 
thlen ban leit ai ia la u khun ban bam, 
namar ba urn ioh ban wan sha kata ka jingia- 
bam paidbah ia ka doh Thlen. 

135. Ki Riewtymmen de ki la iathuh ba u Thlen 
um bam ia u Dkhar namar ba u la bam lut 
phoiii ia u, ki da iathuh ruh de, hana, na 
kata ka doh kaba sah shi dkhot, ka la kylla 
thlen biang, bad naduh nangta u thlen u sa 



42 


roi biang bad u leit shong ha kito ki ing kiba 
kwah ban ioh spah da kaba ri thlen, ia kita 
kiba ri thlen ki briew ki khot “Nongshohnoh” 
ha ka ktien Khasi. 

136. Ki Khasi ki pnar ki da tieng iap tieng 
im ban leit shano shano marwei, namar ba ki 
khaweit ia u Nongshohnoh. Ki Nongshohnoh 
thlen ki ioh ka bor kaba phylla. Lada duin 
iong ngit ka miet katno katno ruh, u nong- 
shohnoh u imat biang biang ban inareh ruh 
uba stet shibun eh. Haba ki paid bah ki la 
khang dong baroh sawdong ban kem ia u 
nongshohnoh, hynrei kirn lap satia, ka maia 
ka bor thlen kaba phylla eh. 

137. Ki don kiba iathuh ba lada don uno uno 
uba la dih ia ka ’iad-tang-snem ki nongrithlen, 
u la bukla noh haduh ka dur ruh, um tip shuh 
bad um ithuh shuh ba dei la ki kur ki 
jait la jong, lane la ki kha ki man kiba ha 
ing ruh, un kynrup un pyniap liana ba ki i 
ia ki ba ki long kum ki sim lane ki thap 
balieh. Ka bor jong u thlen kaba maia bad 
ym don ba tip. Ka ktien te ki ong “u thlen” 
“u thlen,” hynrei ym don ba iohi da la ki 
khmat ba u long uba kumno. Namarkata ka 
jingmaharn ka long ban nym iaid ban nym 
leit marwei shano shano, ba khaweit ia u 
nongshohnoh, wat ia uba duk ryntoi ruh 
uba ei ei ruh um don ha ka met, kin pyniap 
ki nongshohnoh tang ban ioh ia ka snam briew. 

138. Nalor nangta pat sa ka tieng ot shniuh 
lane kbap sai jam ki nongri thlen, kane kawei 
ka jingtieng kaba khraw eh ha ki Khasi ki 

pnar. Lada ki fnongrithlen kin ioh ot shfiiuh 
lane ot sai jain, ki nongrithlen kin leit rah 
bad ai ha u thlen. Bunsien ki briew kiba shah 
ot shniuh lane shah ot sai jain, ki da pang 
shitom shibun eh bad ki koit bha pat tang 
da kaba phah law ha kiba nang ki nongkhia. 
Lada kim koit, ki iap duh, lada dci ka jingpang 
na ka shah ot shniuh lane shah ot sai jain. 

130. Katba la iohsngew na ki jingiathuh ki 
Riewtymmen ba kitokiing kiba ki ong “nong- 
rithlen” ki la iapduh khyrdep ing syndon. 
Ka ktien ha Ki Khasi ka ong. Ba kumba phi 
leh ia ka kam pap bad phi kdup ia ka pap 
bad ka kam sniew, kata hi ka jingleh pap kan 
bam duh bam kylla ia kito ki nongleh pap. 
Namarkata ka ktien ha Ki Khasi ka ong bad 
ka iai ong ruh, ba tang ka Hok kaba kor tam 
eh bad ba dei ban ieit bad kynthup tang ia ka 
Hok ha la ka kut shadem ha kane ka jingim. 

KA MASI BAD KA TYNGAB 

140. Ki lliewtymmcn jong ngi ki la iathuh 
haba ka Hok ka dang synshar, ka masi ka don 
bniat shapoh bad sha jrong. Ka tyngab ruh 
kaba lich. Haba ka kam pap, ka jingbishni, 
ka jingpihuih ki la roi ha ka pyrthei h&pdcng 
ki symbai bynricw halor snieh I Mei Ramew, 
to U Pa Blei Trai Kynrad U Nongthaw, U 
Nongbuh Um wan shuh ban hikai ei-ei ia u 
symbai bynriew lvngba u ltiewhok sohpet bneng. 
Haba ka la jia kumta, u symbai bynriew u la 
sah ha ka dum ka lyngngoh, naniur ba um ioh 
ei ei shuh na ka jinghikai U Pa Blei Kynrad. 

141. La u symbai bynriew um ioh shuh ka 
jinghikai na U Pa Blei Trai Kynrad, bad ba u 
la long haduh katta ka jingsniew, U Pa Blei 
Trai Kynrad U shu don hi ka jingsngewieit ia 
la ki nongshah thaw (symbai bynriew). 

142. U Pa Blei Trai Kynrad U la phah ia ka 
masi bad ka tyngab ba kin wan ai khubor sha 
ki symbai bynriew ba kin shet ja tang tang shi 
symboh u khaw, ka ja kan shu dap hi shi khiew 
shi khiew. U da hukum ruh ba kin wan iathuh 
pat ynda ki la wan phai. 

143. Kat ka Hukum U Pa Blei Kynrad ka masi 
bad ka tyngab ki la ia wan bad ia iaid ryngkat 
ryngkat ban wan ai khubor sha ki symbai 
bynriew. Ha ban sa pei harud shnong, ka 
tyngab ka la ong ha ka masi, 'to nang wan ma 
phi nadien nadien, ngan nang left noh ma nga 
sha shuwa, baa pyrta ia ka shnong ka thaw ba u 

symbai bynriew baroh un ialum Durbar ban 
iohsngew ia ki khubor ba ngin iathuh ha ki ia 
kiei kiei ba U Pa Blei IJ la phah'. Te ka masi 
ka la kohnguh, namar ba ka la sngew dei ia ka 
jingong ka tyngab. Hynrei ka tyngab ka la 
pyrkhai halade hi marwei marwei ba u symbai 
bynriew te un bam kdang ia ka ja kat ka Hukum 
U Pa Blei Kynrad, hynrei tang ma nga seh 
ngan sa shu iap thngan ei noh, namar ba ym 
tarn ei ei shiih ba la bam lut u symbai bynriew, 
ka tyngab kam ju nang ban kren hok, ka nang 
tang ban lorni bad ban kren lamler. 

144. Ka tyngab haba ka la leit her sha shmva 
sbuwa ban leit phah lum ka Durbar ban ioh ai 
khubor sha ki symbai bynriew, hynrei ka la her 
baroh baroh sawdong bad ka la pyrta shnong 
ba U Pa Blei Trai Kynrad U la phah khubor ba 
phin iashet ja shiser arser u khaw te ka ja kan 
shu d&p shi khiew. 

145. Ban da wan pyrta shnong tang da ka 
jinghok, jingshisha kat ka Hukum U Pa Blei 
Kynrad ba tang shi sj'mboh u khaw ban thep 
ha u khiew ja kan dap ka ja shi khiew shi khiew, 
katno ka jingsuk bad ka jinghun u symbai 
bynriew kan don, hynrei ha ka pap, ha ka thok 
bad ka lamler, hangta kein ki jynjar laiphew 
jait ki wan lynsher halor jong ngi ki symbai 
bynriew halor snieh I Mei Ramew. 

146. Ka tyngab ka la wan lap pat ia ka masi 
harud shnong, namar ba ka masi ka iaid suki 
suki, kam lah iaid stet, te ka tyngab ka la ong 
ha ka masi. to i\ noh phi, ngin ia leit moh, 
namar ba nga la lah pyrta ma nga baroh baroh 

sawdong ka shnong, kumba la hukum hi U Pa 
Blei Kynrad. Kiei kiei baroh ki la biang te 
ban lei phin da leit pat ma phi, kata ka masi 
ruh ka la kohnguh ia ka jingong ka tyngab. 
Kumta ki la wan ryngkat ryngkat baroh baroh 
arngut haduh ban da poi ha khmat U Pa Blei 
Trai Kynrad U Nongthaw. Kita baroh ar ki la 
ieng ha khmat U Pa Blei Trai Kynrad. 

147. U Pa Blei Trai Kynrad U la kylli ba phi 
la ia wan ? Ki la jubab, Haoid, ngi la ia wan. 

148. Ka tyngab ka la jubab ba ka la pyrta 
shnong ba U Pa Blei U la hukum ia u svmbai 
bynriew baroh ba u dei ban thep shiser arser u 
klmw ha u khiew shet ja, bad ka ja kan dap shi 
khiew shi khiew. 

149. Tang mar kumta U Pa Blei U la tap da u 
khiew Ranei ia ka tyngab bad naduh kata ka 
tyngab ka sa kylla iong baroh shi rynhieng. 

150. Ka masi ka la jubab ba ka la wan phai 
noh, namar ba ka tyngab ka ong ba ka la lah 
pyrta shnong baroh baroh sawdong ka shnong 
kumba la hukum U Pa Blei Trai Kynrad bad ki 
symbai bynriew baroh ki la iohsngew. Hamar 
hangta U Pa Blei U la jynrat ia ki bniat jong 
ka masi kiba shaneng, bad naduh kata ka masi 
ka don bniat tang shapoh bad kam don bniat 
shaneng. 


151. Kino kino ki dak kiba U Pa Blei Trai 
Kynrad U la leh ki neh ki sah junom junom, 
kim ju lah kylla. 

KA LAPUBON 


152. Ka ktien ha Ri Khasi ka la don ba ka don 
ka dieng “Lapubon” kaba phylla shibun oh, 
ba kane ka “Lapubon” ka lah ban pynim pat ia 
kiba la iap, kata ka mut ba kito kiba ym pat 
dei ban dkut ka rta ne sai hukum, bad kiba 
dang dei ban sah hangne halor snieh I Mei 
Ramew, kum ia kita ka “Lapubon” ka lah ban 
pynim biang, ka ktien te ka la don naduh kiba 
inynhyndai haduh mynta ruh, ba ka jingiathuh 
jingialap hapdeng ki samla ki tymmen ka la don. 
Hynrei ym pat ju don kiba la lap ne la ehem ia 
kata ka “Lapubon” hangno hangno ruh. Don 
kiba ong ba ki bsein ki ap baroh sawdong ia ka 
“Lapubon.” Ki ong ba lada ka sla ka hap na 
kata ka dieng ki bsein kin kynrup bad kin 
nguid ia ka sla. Ki ong ba ki sla ne ki tnat 
kin hap ne kin mih shabar, ki bsein kim shah 
ba kin mih shabar. 

U RAMHAH UBA KHLAIN 
SHIBUN EH 

153. Kfttba la iohsngew na ki jingiathuh ki 
Riewtymmen ba u Ramhah u la long u briew 
uba khlain shibun eh, u lah ban rah ban kit ia 
kiba khia kiba heh. 

154. Ki iathuh ki Riewtymmen ba u Ramhah u 
tih da ka pung ban dih mn. Ha ka por shuwa 
ba n n leit thohdieng u la pyndap lypa da ka mn 
ia ka pung. Ka daw ka long ba ynda u la ave]) 
bad u la sliang um haba u la wan thohdieng ba- 
il wan kiew na sha Ri War, u shu dem pyllup 
ban dih um na ka pung, u shu kjit sit shi sit ia 
ka um na ka pung. Ki sa khot ka pung u Ramhah 
namar ba u thaw pung ban dih um. 

155. Ka pung u Ramhah ki ong ka don hamar 
ban hiar sha lar ne sha Laitiam na Sait Sohpen. 
Ka jingkhlain u Ramhah ha Ri Khasi ka long 
kaba pbvlla shi bun eh. Kham hiar ki briew 
ban iohsngew ki ban ia syriem ka jingkhlain 
kat u Ramhah. 

156. Namar ba u long uba khlain. kurnta u shait 
shibun eh ban bam bad uba khlain shibun eh ha 
ka iaid ka ryngkang. Ha kano kano ka jaka 
ba poi u Ramhah, ki briew ha kata ka jaka ki 
tieng ban pynthut ia u Ramhah, kim nud ban 
pynthut tang khyndiat ia u Ramhah. 

157. Ki jingthaw ki jong U Pa Blei Trai Kynrad 
ki long kiba phylla bad kiba khyllah man la ki 
por. Mano ban ngeit ban don kum kita ki 

briew kiba kb lain bad ba radbah ha Ri Khasi, 
liaba mynta pat ki dap da kiba tain bad met rii 
suda, lada dei ki rangbah ne dei ki kvnthei. 

158. Mynhyridai ha ka por ba dang pahuh ka 
bam ka dih bad ba dang pahuh ha ka kup ka 
sem, kin don katno katno ki Ramhah ruh ka 
shu dap hi ka bam ka dih bad ka kup ka sem. 
Kiei kiei baroh ki long tang ki jingleh ki jong U 
Pa Blei Trai Kynrad U Nongthaw U Nongbuh. 

159. Ma ngi ki symbai bynriew ngi dei tang ban 
shu hun bad sngew kmen ia kiei kiei ki jingleh 
ki jong LJ Pa Blei Trai Kynrad. Lada ka wan 
poi kaba kmn kano kano ruh, ka dei baroh tang 
ka jingleh ka jong U Marwei hi. 

U MANIK RAITONG 

160. Ki la iathuh ki Riewtymmen ba u Raitong 
u long u khun marwei, bad ynda la iap noh ka 
Kmie u Kpa, u la shong marwei ha la Ing, um 
dei uba duk eh, hynrei uba dap ka bam ka dih 
bad ka kup ka sem. Ka shnong u Raitong ka 
dei ha Ri Bhoi, haduh mynta ki khot “Lum 
ltaitong” la ka jaka ba thang ia u Raitong. 

161. Ki la iathuh ki Riewtymmen ba u la khot 
ialade u Manik Raitong naduh ba la iap noh ka 
Kmie u Kpa, u la ong ruh lja la ki lok ki jor 
baroh ban khot kyrteng ia u da u Manik Rai- 
tong, namar ba u bym don Kmie don Kpa bad u 
bym don hynmen don para, uba im tang da 
kaba rep bad u la long uba dap ha kiei kiei 
baroh. 

162. Haba u la wan na sha lyngkha ha ka por 
janmiet na la ka rep ka riang, u la shet la ka 
bam ka dih bad u leit tong la ka um dih um 
bam ban sait ban khlieng ban bam ban dih, u 
leh kumne man ka sngi bad u sumar ialade ban 
biang baroh kiei kiei ha ka bam ka dih, um ju 
ieit kai shano shano ruh, u im sngi bad minot 
tang la ki kam la jong. 

163. Ynda u la lah bam lah dih, ynda u la lah 
sum kjat bta khmat. u law baroh ki jam jakhlia 
kiba u phong ba u leit lyngkha bad u kup u 
phong ialade tang da ki jain khor, kiba rem 
dor, bad u khang noh baroh sawdong ia ki 
jingkhang; U shong marwei hapoh ing. U 
Raitong u long uba bha briew itynnad ynda u 

la riam bha ha ka por ba u put Sharati mynmiet. 
U Raitong u shim la ka Sharati bad u put man 
la ka miet ha ka por ba ki la thiah baroh ki 
briew. U iaid baroh baroh sawdong la ka 
nengpei bad la ka put Sharati. Ka jingriew ka 
Sharati jong u ynda mynmiet ka long kaba 
sngewsynei bad ba sngewtynnad eh. Ki rukom 
put Sharati u Raitong ki don khadar skit, bad 
kita ki khadar skit ki long kiba eh shibun ia ki 
nongput sharati kiba mynta ba kin lap bha 
katba la iohsngew na ki Riewtymmen, ba ki 
khadar skit kiba put u Raitong ki long kiba 
sngewtynnad eh bad ki nongsngap kin sngew- 
svnei bad jaw ummat la ka jinglong briew. 

164 . Ka Mahadei ka tnga jong u Syiem uba 
synshar ha kata ka jaka, ka la iohsngew ha 
kawei ka miet ia ka jingriew ka Sharati bad ia 
ka jingsawa jong ka sur Sharati. Kata ka 
jingiohsngew ka la kyntu ia ka mynsiem jong 
ka Mahadei ban leit sngap bha kham najan na 
sha ka phang ba wan mih ka jingsawa bariew ka 
put Sharati. U Syiem um don ha shnong, kum- 
ta ka ioh iaid mon mynmiet, ynda ka iaid mian 
mian ka shem ba ka jingput Sharati ka long ha 
ing jong u Raitong. Ha kiwei ki miet ruh ka 
leit ban sngap ia ki jingput Sharati u Manik 
Raitong, namar ba ka sngewtynnad eh halade 
ia ki sur Sharati. 

165 . Ka Mahadei ka la kwah eh ban ioh rung 
hapoh ing ban iohsngew bha ia ka jingput Sha- 
rati u Raitong, hynrei kam ioh lad ban leit rung 
namar ba u Raitong u la khang bha baroh saw- 
dong ia ka Ing. Te ka la leit noh ynda haba 
kam ioh lad ban rung hapoh Ing. 

166. Ka Mahadei ha kawei ka sngi ka la iaid 
await shajan Ing u Manik Raitong ha ka por 
janmiet ba u la wan lyngkha, ha ka por ba u 
leit eh a wah tong um bad ba u shu khyrdep ia 
ka ing, ha kata ka por ka Mahadei ka la leit 
rung sor hapoh ing bad ka da rieh bha khop 
ialade ha ka jaka ba um lab iohi. 

167. U Manik Raitong u la wan tong um, u shet 
ja shet jyntah kumba u ju leh bad u bam u dih 
kumba u ju leh hi barobor, ynda u la lah ka 
bam ka dih, u shim sa ka um u sait kti sait kjat, 
u law baroh ki jam jakhlia kiba u phong haba 
leit lyngkha bad u kup u phong tang da ki jain 
khor suda kiba rem dor, bad u la kylla bha briew 
ha ka nam ka beit nalor ba ka dur jong u hi ruh 
uba bha briew. U la khang bha baroh sawdong 
ia ka ing bad u la shim la ka Sharati ban put. 

168. U Manik Raitong u la ieng la ka put Shara- 
ti bad la ka iaid baroh baroh sawdong ia ka 
nengpei. Kata ka Mahadei kam nang leh ei ei 
shuh nalor ba ka sngewbha eh ia ki sur jingput 
Sharati ki jong u Raitong bad ka jingbha briew 
jong u, kata ka Mahadei kam nang shuh ban 
leit noh sha la ing, ynda u la dep baroh ki 
jingput jong u, kumta ka Mahadei ka mih na 
kyndong ka kem ia u Raitong bad ka da ong ba 
me dei ban shim ia nga kum ka tnga. U Rai- 
tong u la nguh la dem ia ka Mahadei ban nym 
kren kum kine ki ktien bad u da ong waw 
Mahadei Kynrad I Map seh Mahadei ! phi la 
pyniap ia nga, hynrei kam pyllait satia bad ka 
leh bor thrait thrait ia u bapli u Raitong. La 
u pan map katno katno ruh u da ong map seh 
Mahadei ! map seh Mahadei ! waw nga la iap. 

kam sngap ka leh bor tbrait thrait, te u bapli u 
samla briew, ura lah ban iada ha kaba leh bor 
ka Mahadei kaba donnam donburom ba la kA 
muluk u Syiem uba dei u tnga jong ka. Te 
u bapli u Raitong u la long u tnga jong ka. 

169. Ka Mahadei ka da ong ia u Raitong, haba 
men iap mame, nga ruh ngan iap, ngaa nym 
pyllait ia me lada me ong ei ei rub. Ai ba kan 
long katba ka long, nga kwah tang ba men long 
u tnga jong nga. Shisha de, naduh kata ka por 
kata ka Mahadei ka la punkhun bad ka la kha 
da u khun shynrang. 

170. Ka Mahadei ka la ioh ban leh kumne, tang 
namar ba u Syiem am don ha shnong bad ba u 
leit jingleit sha jngai, u la jah bun bnai. U 
Syiem bad ka Mahadei ki la ia shong ryngkat la 
bun snem, hynrei kim ia ioh khun satia. Ynda 
u la wan phai na sha kaba u leit jingleit, u shem 
ba ka tnga jong u ka la ioh da u khun shynrang. 

171. Ka la long ka jinglyngngoh kaba khiaw eh 
ha ki khun ki hajar, haba ka Mahadei ka la ioh 
khun. Ka Hima baroh kawei kaba dei hapoh 
ka jingsynshar jong uta u Syiem ka la lyngngoh 
jlang. 

172. U Syiem bad la ki baheh bakhraw baroh ki 
la lum ka Durbar ban shem sabut ba uei u dei u 
Kpa jong une u khunlung haba u Syiem bad 
ka Mahadei ki bym ju ioh khun la bun snem ba 
ki ia shong ryngkat, te ki la ia rai ba uwei pa 
uwei u rangbah briew u dei ban wan ai kait ia 
une u khunlung ha ka Durbar ban iohi lang 
baroh. Lada une u khunlung u shim ia kata ka 

kait na uta u rangbah, kata ngin ong ba dei uta 
u Kpa jong une u khunlung. Katba don u 
kynja rangbah briew baroh kawei ka Hima u 
dei ban wan Durbar ban ai kait ia u khunlung. 

173. Kaba sngewlyngngoh shibun eh haba uta u 
khunlung um treh ban shim ia ka kait ba ai 
mano mano ruh, ynda slem da slem ki ia wad 
ba dang den sa mano u bym pat wan sha ka 
Durbar. Hangta don kiba ong ba sah sa u 
Raitong u bym don hangne, uba leit lvngkha. 
Te kumta kumta u Syiem bad ka Durbar ki la 
phah shaw ia u na lvngkha. U Raitong ruh u 
la wan bad kita ki nongwankhot. Te u Syiem 
bad kiba heh bakhraw ki la ong ba un ai kait ia 
une u khunlung bad lada une u khunlung u shim 
ia ka kait ba ai mame, te kata une u khunlung 
u dei u khun jong me. U Raitong u la ai ia 
kata ka kait ha u khunlung bad uta u khunlung 
ruh u la shim ia ka kait ba ai u Raitong. U 
Syiem bad ka Durbar pyllun baroh kawei ki la 
rai ba une u khunlung dei u khun jong u 
Raitong. 

174 Ka Durbar ka la long ban bishar ia u 
Raitong na ka bynta kane ka kam runar jong u, 
te u Syiem bad ki baheh bakhraw hapdeng ka 
Durbar bah ki la rai ba dei kum ia une u runar 
ban shu thang im ia u Raitong hapoh ding, 

175. U Raitong ruh um shym ong ei ei ban 
pynkhein ne ban pyrshah ia kaei ba ki la rai 
ha ka Durbar ki paid bah. Tang kane kawei u 
kyrpad ba un shu ryngkoh hi dalade hapoh ding f 
bad ba un put la ka Sharati haduh ban da kut 
syndon ki khadar Skit. U da riam da beit bha 

ialade kumba u la ju leh ha ka por ba u put 
Sharati mymniet hapoh ing. 

176. Te u Syiem bad kiba heh bakhraw ki la 
hukum ia ki khun ki hajar baroh ban wan buh 
dieng iap hangta ha ka jaka ban thang im ia u 
Raitong. Ki dei ban da lum bun phew kit na 
ka bynta ban thang im ia u Raitong. 

177. U paidbah babun u la ialum hangta halor 
lum ban iohi ia u Raitong ban ryngkoh im da 
lade hi hapoh ding. Kumta u Raitong u la mill 
na la ing bad la ka iaid mian pa mian haduh ban 
da poi ha jingthang halor lum bad la ka put 
Sharati baroh khadar Skit, u da iaid ruh baroh 
sawdong ia kata ka jingthang. U paidbah um 
nang ban leh ci ei tang ban shu peit ki khmat 
ynda u la put baroh ki khadar Skit hn ka put 
Shatati, u la thung da khongpong ia ka Sharati 
bad u la ryngkoh ialade hapoh ding hamar ba ka 
ding ka la meh la klang bha. Te ia kata ka jaka 
ki khot “Lum Raitong” bad kata ka kyrteng ka 
neh haduh mynta. 

178. Ka Mahadei ka tnga u Syiem ka la kyrpad 
ia u Syiem ba uri shah ia ka ban leit noh kwai 
tympew ha ka jingthang u Raitong kumba kiwei 
kiwei baroh ki ia leit noli kwai, te u Syiem u la 
shah ia ka ban leit bad u la nang thum ia u 
khunlung. Ka Mahadei ka la riam la beit ialade 
bad la u kwai u tympew de ha ka kti, kumta ka 
la leit noh kwai ha jingthang bad ka la ryngkoh 
ialade; hangta hapoh ding ban iap ryngkat bad u 
Raitong kumba k’a la kular hi da lade, ka tapmoh 
khlieb ka Mahadei ka la her bak sha suih bad ka 
la leit tap ia ka khlieh u Syiem ha ing ba u nang 

shong bad uta u khunlung. U Baitong bad ka 
Mahadei ki ing lang baroh ar ngut ha ban da 
kylla dpei phom 

179. Ki la iathuh ki Riewtymmen ba don ka 
tynrai shken ha Lum Baitong kaba mih ki sla da 
khongpong haduh mynta. Hawei hawei ym ju 
don shken ka ban mih sla da khongpong kumba 
long ha Lum Baitong. 

180. Ka put Sharati ha Bi Khasi ka long tang 
haba thang ia kiba la iap tymmen kiba la iap 
biang rta lada dei ki shynrang ne dei ki kynthei, 
kim ju put Sharati ia kiba iap khynraw ne iap 
samla. Kiba kham don kamai ki khun ki ksiew 
ki thang bha la ki Kmie ki Kpa, ki da put Sha- 
rati de f bad la ka siat suloi ruh ha ka iap tym- 
men. Ki nongput Sharati ki ong ba ki bud ia 
ki sur ba put u Baitong. Naduh ka por u 
Baitong ka put Sharati ka roi ka iar ha Bi Khasi. 
Ha ka por ba palat shiteng synnia, ka jingriew 
ka put Sharati da sngew synei jaw ununat bad 
ki nongiam briew kim lah kan khlem da iam 
haba la kyntu ka sur Sharati ban iam na ka 
bynta la i mei i pa kiba pun ba kha ialade ia la i 
meirad parad ruh kumjuh hi. 

181. Don ki rangbah kiba khraw kamai ki ju 
kynshew lypa ba ynda ki iap, ki para ki pyrsa 
lane ki khun ki ksiew kin ioh ban thang bha ia 
ki bad ka put Sharati de lada ki lah ban leh. 
Ki don ruh kiba kham khraw kamai kiba da 
phah bet paisa haba leit thang ia ka met iap, 
ki don de kiba kham khraw kamai, ki da thaw 
krong da u kulai Ruh, ia kata ka krong ruh, ki 



(la sop da ki jain bha ki pyndeng pynkieng ruh 
da ki mar ksiar mar rupa. 

U Khasi Hyndai u ong ba ki Khasi ki 
ithuh tang na ka jain ba sop ia ka krong ba bah 
thang ba dci u rangbah ne ba dei ka kynthei 
kaba iap. 

(a) Ka krong ba sop ia 11 rangbah ba da 
tawah baroh arliang kum u kynjri tabab ba deng 
haba shad. 

(b) Ka krong ba sop ia ka kynthei ba shu 
panpoh laiteng kumba shu panpoh haba shad. 

182. Ha kaba dang tad ka bam ka dih bad ba 
dang pahuh ha ka jingkhaii ka jmgpateug, ki 
briew ki dang lah ban leh ia kine ki kam 
pyndonburom ia la kiba iap ha ing baroh Hyn- 
rei ynda mynta ba la tan la hiran ha ka kamai 
ka kajih, ha ka rep ka riang, bail bam tang ialade 
ruh ym don lad ban ioh kamai. Kiei kiei baroh 
ki long tang ha ka pyniaid U Pa Blei Trai 
Kynrad U Nongthaw, U Nongbuh. 

U SUNA KARI JAIT SYIEMLIEH 

183. Ki Riewtymmen ki la iathuh ba u Suna 
Kari jait Syiemlieh, uba shone ha Pamdoloi, ha 
ka por mynhyndai haba ka lew Rangjyrteh ka 
dang heh bha. Ka shlem ka pyrsut nar ruh ka 
dang heh bha hyndai ha Rangjyrteh. Ka jing 
khaii nar na Rangjyrteh ka hiar ha Mawmluh 
bad na Mawmluh ka leit sha hat thor, nangta 
aha Kusbalit (Chatak). Mynhyndai ka jingkhau 
nar ka iaid bha na Ri Khasi sha Ri Dkhar. U 
Biskuroin u Ryngkew blei u la hikai ia ka thaw 
nar ha Ri Khasi naduh ba la don jait bynriew 
ha Ri Khasi, u Biskurom u long uwei na ki 
Hynhiew Ryngkew blei ha Ri Khasi. 

184. U Suna Kari jait Syiemlieh u la ioh ka bor 
ka sap ka jingtip na ki Pubon blei kiba shong 
shaki riat Rangjyrteh bad u la nang shibun 
ban pynkoit ia kiba la pang khrew ki para 
shnong, u la ioh ruh ka jingnang ban nym kit 
shuh da ka khlieh 

185. Ki la iathuh ki Riewtymmen ba i syngken 
kha u Suna Kari i la i&wer ia u Suna Kari ban 
wan iarap kit dieng lum ha ka por pyrem ba ki 
la rkhiang bha ki dieng ha lum kiba i la thoh 
myntlang. 

186. U Suna Kari u la iathuh ia i Pubon blei iba 
la ai Sap ha u, ba un leit iarap kit dienglum ia 
la i Syngken Kha na sha khlaw. Ita i Pubonblei 
i laong de balei ba phin da kit da ka khlieh-Shu 
sympat da u phlang ruh ka dieng kan shu her hi 
sha suin. Mar kumta de u Sunakari u pan ia 
kata ka buit na ita i Pubon blei ban shu sympat 

ia ka dieng da u phlang kan shu leit buh beib 
ha ka jaka. Kumta de i Pubon blei i ia ai ia u 
phlang ha ka kti u Suna Kari I da ong de, phi 
tang shu svmpat da une u phlang, ki dicng baroh 
kin her sha suin bad kin leit bull ha ka jaka ba» 
phi kwah. 

187. U Sana Kari u la leit ong ia la i syngkcn 
kha ban nang toll skhem bha ia ki dieng shikit 
shikit, te un sa wan ha ka sngi ba phi la dep teh; 

188. T syngkcn kba i la pyiitip ba i la teh skhem 
baroh ia ki dieng ha khlaw bad i la ong to wan 
larap noh. 

189. XT Suna Kari u la leit sha la i syngkcn kha 
ban leit iarap kit dieng lum, u la leit tang ka 
•met khlem rail slar. Te i syngkcn kha i la ong, 
phin lch kunnio phin leit sha khlaw tang u star 
riih phim don. U Sima Kari u la ong, Ko Kha ! 
Ko Kha ! to pynkhuid bha la ka kper ka phyllaw 
ho ! ban poi baroh ki dieng lum ha ing. Kumta 
de u Suna Kari u la leit alia khlaw bad u phlang 
u kliam ha ka kti. XT tang poi ha khlaw u sym- 
pat da u phlang ia kita ki dieng katba la teh ha 
khlaw, u ong kliie leit baroh sha ing i kha bad 
da buh bha khop khop ha kper ha phyllaw. 
Kumta de kita ki dieng baroh ki shu her sha 
suin bad ki leit poi biang biang ha ka jaka ba u 
la phah. 

190. Ki Ricwtymmcn ki la iathuh ba u Suna 
Kari ha Pamdoloi haba u shem ba ym don dieng- 
iap ha ing ban thang, u shu pyrta u shu khot 
ia u Spit u Spar u jyrmi kiba don ha phyllaw 
ba kin wallam diengiap kloi namar ban thang 



nih ym don dieng shuh ha ing. U tang aim kren 
kumta katha don ki jingteh ha phyllaw ki ia 
mareh khram khram sha khlaw bad tang shi- 
phang, ka kpcr ka phyllaw baroh la shlei da ka 
diengiap. Ki la iathuh ruh ki Biewtvmmen l>a 
u Suna Kari u la ngam lyngba ia ki krem kiba 
hapoh khyndew bad u mih lyngba via kawei ka 
krem sha kawei ka krem. 

101. Lada ka long kumno kumno ruh, ki Khasi 
ki shu ong ba u briew uba la japan hi la ka 
hukum na I T Pa Blei U Trai Kynrad U Nongthau 
ban long kumta, te u la long ruh t um lah ban 
leh palat ban leh tarn nalor ka bor kaba u la ioh 
la ka sam bynta buh bynta na U Pa Blei Trai 
Kynrad U Nongthaw. 

KA TIEW-LA-LYNGNGI 
PEP SHAD 

192. Ki la iathuh ki Riewtynimen ba ha ka. por 
ha baroh ki dang kren briew ki mrad ki mreng 
ki sim ki doh ki niut ki flier ki maw ki dieng 
ki svntiew ki skud, ka shad ka kmen ka la don 
bad ka put ka torn rub ka la don. U nongpyrta 
u uongkyntu napdeng ki mrad dci u fiiangkhied 
uba don ka shakuriaw ba baroh ki dei ban ia 
khreh ka shad ka kmen ban ai ka nguh ka dein 
ha kjat U Pa Blei Trai Kvnrad U Nongthaw, 
I* Nonghuh. 

Nongput Tangnmri ka Shakyllia, 
Nongtcm Nakra u Shapatun, 

Nongtcm Pariiali u Kisang. 

kat kum ka jingpyrta bad jingkvntu u JSiang- 
khied, ki la mill baroh ki nongput nongtem ha 
Lympung shad. Ki nongshad bad ki nongkhmih 
kai sliad rub ki la wan poi baroh ha Lympung. 

193. Ka dkhoh ka la blind sngewbba kaiba mon 
liapoh kata ka Lympung. Te u dkban pat mar- 
wei marwei naniar ba u itynnad ba shad ka 
dkhoh, u la rkhie ia]) ang liangta ha Lympung 
shad haduh ban da dam ki khmat, baduh mvnta 
rub ki khmat u dkhan ki shu khaprip ngain 
ngaifi, um lah ban peit ki khmat. Ka dkhoh pat 
la ka shad sngewblui marwei marwei kam sangeli 
bad ka da ong rub, la nga shad kumno kumno te 
salei katba nga mon, ma nga kaba la don pur a 
hi ka riam ka beit, ngam shym leit ia pan riani 
shad nano nano rub. 

194. Ka Tiew-la-Iyng-ngi namar ba dei kaba 
kham bha briew bad ka riam jong ka ruh ha ban 
da biang bha, kam kloi ban wan ha ka por ba 
biang. Hamar ba la dep baroh ka riam ka beit 
jong ka ’Tiew-Ja-lyng-ngi bad hamar ba ka la wan 
poi ha madan Lympung shad, harnnr hangta ka 
put ka tcm ka Tangmuri ka la wai noh, to ka 
Tiew-ia-lyng-ngi ka la shu ieng tyngheng bad la 
ka riam pura kvnshrcng khlom ioh shad Naduh 
nangta ka la shu sail ka ki ion ha Ri Khasi ka 
Tiew-la-Iyng-ngi pep shad. Ki da sin ia kino 
kino ki briew kiba wan dir eh ha ka Lvmpung 
shad, ki ong kum ka ’Tiew-la-Iyng-ngi pep shad. 

195. Ynda la wai ka shad ka krnon ka jong ki 
sim ki doh ki syntiew ki skud, to kan long sa ka 
ia mastieh u Pyrthat bad u Jumai. 

196. Haba ki la sdang ban ia mastieh u Pyrthat 
bad u Jumai, u Pyrthat mu don wait satia, te u 
la shim ia ka wait na u Kui ban ia mastieh, ki 
la ia mastieh bad hamar ban sa ia ai wait, kum- 
no re kumno, ka wait u Pyrthat ka la kum leit 
khynrai ia ki shympriah kti u Jumai. Te u 
pyrthat namar ba u ia khaweit eh ia u Jumai, 
u rynsied kynsan thiaw aha jrong sha suifi bneng 
ryngkat bad ka wait u Kui. 

197. U Jumai um ioh lad ban leh da kumno 
kumno, u shu ngam shapoh Ramew thlip, bad 
u shu khynhiuh niak shi niak ha ban da twa ka 
lum ka wah, baroh kiba ia cfon hangta, ki ia ong 
ia u Jumai ban kein noh, ban nym khynhiuh 
shuh ba la jot ka ing ka sem ki shnong ki thaw 
baroh. 

108. U Pyrthat naduh kata u la sah noh sha 
jrong bad 11 ba pli u Kui pat u shu duh ei noh 
la ka wait ba la rah noli u Pyrthat shalor suifi. 
U Kui bapli um don lad shuh ban leh da kumno 
kunino ruh ban ioh pat la ka wait na u Pyrthat, 
to u Kui u la kut jingmut ban shu leit eit tang 
lia ka juh hi ka jaka bad ynda liaba ka la jrong 
ka eit, to un ieng halor ka eit ban kvnjoh ban 
shim noh la ka wait na u Pyrthat. Kane ka 
ktien ka la neh haduh mynta ba u Kui 11 m ju 
leit eit hawei hawei lait na kata ka jaka kaba u 
la leit eit mynshuwa. 

100. Haniar ba ka eit u Kui ka la jrong bha. te 
11 Pyrthat u la p.vnslap jur bad ka eit u Kui ka 
la jhioh bad ka la twa noh, te u bapli u Kui um 
lab ban leh ei ei, u la shu duh ci noh la ka wait 
ba la shim u Pyrthat. Ym don ba tip ia ka 
tynrai ka jingshisha. Tang ka klien to ka la 
don ha Ri Khasi. 

KI SIM KBEIT 

200. Ki don ar jait ki Kbeit ha Ri Khasi. Uwoi 
u jait Kbeit uba don ki sner kiba lain iong dc*i 
uba Kha ka Sim Shapuloit, bad uwei pat n Kbeit 
uba don ki suer kiba lieli dei u Kbeit uba Kha ka 

Sim Khriang. 

201. Kine ki sim ka Shapuloit bad kn Khriang 
haba ki pdem ia ki pvllcng khun sim, kim pdem 
satia ia ka pyllcng ba dei u Kbeit. Ynda ki la 
bsa bad pvnlier ia la ki khun sim, ki sa pdem 
khadduh ia ka pyllcng jong u Kbeit. Ynda kii 
]ivlleng ka ba don kbeit ka la pait, ka Kmie ka 
Jeit wad jingham ban bsa ia u khun kbeit. Ka 
Kmie kam ju mid ban ai ia ka jingham najan. 
Iiynrei ka sliu pynliap na. jmng hapob ka sliyntur 
jong u, nannir ba u kbeit ia ka Kmie nib mi 
bam urn map sal ia. Kine barob ki long kuni ka 
main lia ngi ia ki jingleh ki jong I' Pa I5I» i Trai 
Ky nrad V Nongthaw. 

202. Ka ktien lia Ri Khasi ka iai dem ong ba ki 
Kmie ki Kpa ki ju khot ki khun kbeit ia Ja ki 
khun la jong, haba ki sheni ba ki khun jong Li, 
ki iaid runar bad ki leh tang ki kam nmar, kim 
snga]) satia ia ki ktien sneng bad ki jmgsneng 
bab ba ki jong ki Kmie ki Kpa. 



U SIM TYNGWIENG DIE KMIE 


203. Kano ka ktien kaba long kum ka pharshi. 
Ki la iatluih ki Kiewtyinmen ba ha kaba myn- 
h>ndaieh nneu Sim Tyngwieng u kw*«ih eh ban 
ioh da ka jainspong kaba lieh, te 11 la pyikhat 
ban leh da kumno tang ban ioh ka jainspong 
kaba lieh. U la kvlli lent ha ki paralok ban loll 
da kumno tang ban ioh ka jainspong kaba lieh. 
Te ki paralok jong u baroh baroli ki la ong ba 
lada me leit buh mraw nob la ka Kmie. te men 
ioh jainspong kcih me kaba lieh- Te kiimta u 
la thaw lad tang kumno ban ioh ka jainspong 
kaba lieh, te u la leit buh mraw noh la ka Kmie 
ha kiwei pat Haduh mynta ruh kane ka ktien 
pharshi ka shu neh ba kito kiba kwah eh ban ioh 
nam ioh hurora, kim khein ei ei ia ka rain ka 
rem, kim leh rain ban kren ne ban leh ei ei kaba 
sang ne pyrshah ia la ka ing ka sera ka muluk 
ka jaka ka Hima ka Sima. Tang ban ioh la 
kaba mut halade, urn khein ei ei ruh ia ka kimot 
ka burom jong ka Ri ne ka jait. Kum ia uta U 
briew uba leh kum in kata ka kam ha ka ktien 
Khasi ki ong “U Sim Tyngwieng die Kmie,” 
kane ka ktien ka neh naduh mynhvndai haduh 
mynta. Shisha ngi iohi ia 11 Sim Tyngwieng ba 
ka khlieh jong u kaba lieh shaid sliaid, ka met 
te ka lam bthuh. Ngi iohi ia u ha ki wah rit. 
Phin leit sha ki shnong sha nongkyndong, phin 
ahem ia kine ki jingshisha. 

U KHUN KA RANGLI HA 
RI JAINTIA 

204. Ki Ripwtymmen ki la iatnuh ba kiba heh 
kiba kliraw ka Ri Jaintia ki Ja ia licit ban ia 
pvnpoi sliong kha ia ka Sviom Jaintia bad uwei 
11 Khun ka Rangli uba duk eh, bvnrei u long u 
briew uba bha ha ka Akor jong ka jingim jong u. 
Ka Kmie ka long kaba duk, ki slm iatrei bylla 
katba ioh tang ban ioh bam, ka la ]>oi ka sngi 
ban ia pvnpoi shong kha ia u klnui ka Rangli. 
Kaba kiba heh kiba khraw jong ka llima ki la 
ia belt, ba uta u kluin ka Rangli un leit long 
kongor ha trig Syieni Jaintia, te uta uba pli u 
khun ka Rangli urn Jah ban kren ei ei da kumwei 
pat. Ka Kmie led lei te kam nang euig ei ei rub 
ia ka jingleh jong ki bahch ba khraw liaba u khun 
jong ka ruh u la samla bha. lvatba pyniaid U 
Pa Bleu Trai Kynrad kaei kaei baroh kan long. 

205. Uta u khun ka Rangli u la leit hit kawei 
ka iiiadan marwei hi ha ka pnr mynmiet ban 
dmvai tang ba U Pa Blei Trai Kynrad ban isynei 
ia u bapli u khun baduk. Ha kata ka madan ki 
myrsiang ki la wan shibun ki la ia jlaw bad ka 
nguh ka dem ia uta u khun ka Rangli lai sien 
bad ki Ja phet nob. Ynda .slem badien u wan 
poi u myrsiang uba don ki reng, u la nguh la 
dcm ia u khun ka Rangli bad u patied da ki 
reng ba u inaw bad u kb lei da u mawkordor uba 
thaba tyngshaifi baroh kata ka inadan. 

206. Uta u khun ka Rangli u la shim ia uta u 
mawkordor bad u la nguh la duwai ha U Pa 
Blei Trai Kynrad ba un leit rah sha Ing Syiem 



tang da uta u mawkordor uba la ai maphi U 
Pa Blei Trai Kvnrad. Nangta u sa leit sha )a 
ing bad u la buh khop ia uta u mawkordor ba 
un leit rah sha Ing Syiem. Uta u khun ka 
Rangli u la rah sha Ing Syiem ia uta u maw- 
kordor. Ka jingthaba ka jingtyngshaih ka la 
long mynmiet hapoh ing Syiem. Ka la long 
kumta man ka miet. 

207. Ki Riewtymmen ki la ialap ba haba ka 
jinglong Syiem ha Ri Jaintia ka la duh noh 
bad ia uta u mawkordor ruh ki la leit bret noh 
ha ka Wah Kupli. 

208. Nga la thoh hangne tang na ka jingioh- 
sngew 11 a ki Riewtymmen kiba mynshuwa, 
hynrci ia ka tynrai ka jingshisha ym lah ban 
shem. Tip ei keih, ha kiwei kiwei ki jaka ki don 
ne em kum kine ki jingjia kiba la don ha ka Ri 
jong ngi. Ngi tc ngi shu nguh ngi shu duwai 
tang ha U Pa Blei Trai Kynrad U Nongthaw U 
Nongbuh ia ngi ki symbai bynriew. Tang ka 
Hok kaba tarn ha ngi ki symbai bynriew. 



KA JINGDUWAI BLEI U KHASI 


209. Naduh mynhyndai ba la mill la don ki 
symbai bynriew halor smell I Mei Ramew, mu 
ngi ki Khasi haba ngi duwai ngi kvrpad ha ki 
pohjat U Pa Blei Trai Kynrad U Nongthaw CJba 
dap lut baroh sawdong, Uba iohi Jut baroh 
sawdong, ngi jihai ka khmat sha Mihngi bad la 
ki kti baroh arti, ngi dem khrup bad ngi duwai 
kyrpad ba Un ai ka jiiigkyrkhu ka jingisynei 
halor jong ngi ki symbai bynriew. Yin ju dei 
ban phai khmat sha Sepngi. 

(a) Kane ka long naduh kiba mynhyndai 
ba ki Riewtyinmen jong ngi haba ki duwai, ki 
phai khmat sha Mihngi, haba ki jer kyrteng ia i 
khunlung iba dang kha ba in koit in shait bha, 
ki duwai ha ki pohjat U Pa Blei Kynrad U 
Nongthaw da kaba phai sha Mihngi. 

(b) Ma ngi ki Khasi ngi ong ba kaba sang 
ban thaw dur ne ban mane ia ka maw ka dieng 
ne ia u para briew ba dang thaw dang buh hi 
U Pa Blei Trai Kynrad. 

(k) Ngi leh bad ngi tip tang ka duwai da 
ka ktien kaba khuid kaba sngur ha U Pa Blei 
Trai Kynrad ka long kaba dei kaba biang. 



60 


U RAM SINGH SYIEMKA 
RI JAINTIA 

210. Ki la iathuh ki Riewtymmen kiba myn- 
hyndai ha la don kawci ka kynthei ka jait Syiem 
Jaintia kaba la ioh tang uwei u khun Shynrang, 
ka ioh bam ioh dih ruh tang da kaba leit bylla 
ha iug ki bricw. Ka sumar ia la u khun bad ka 
bah kat sha ba ka leit. 

(a) Mynsngi baba ka leit bylla thiew kynbat 
sha lvngkha, ka pvnthiah ia 11 khunlung ha ka 
nmdan ba ka lah ban iolii. If a kata ka por u 
bseih uba heh 11 wail ban kah ia ka khmat u 
khunlung na ka jirigthaba ka sngi, uta u khun- 
lung ruh u iohthiah bha lyngngai. 

(b) Ka Kmie haba ka la iohi ia u bsoifi ba 
11 a]) ia u khunlung, ka la khaweit ba ioh ka 
pynsniew ei ei ia uta u khunlung, haba ka leit 
peit ha jail, ka shem ba u khunlung u thiah suk, 
uta u bseifi ruh u phet sha jngai haba ka la wan 
ka Kmie. Hangta ka mynsiem ka Kmic ruh ka 
sngewshngaih ba u bseih u wan ban synran ia u 
khunlung. 

(k) Haba ka Kmie ka leit la ka bylla, ka 
buh la u khun ban thiah, ha kata ka por uta u 
bseifi u wan ban sharai ia u khunlung. 

(d) Ka Kmie ka la sngewshngaih ha ka 
mynsiem ba ka iohi ba u bseih u sharai ia u 
khunlung bad ym don jingsniew ei ei ruh, ka la 
long hi ruh kumta man ka sngi haduh ba un da 
iaid kylleng kyllcng. Haba ka wan ka Kmie 

ban ai jingbam ia u khunlung, uta u bsein rub u 
phet sha jngai. 

(e) Ka kyrteng jong uta u khunlung dei u 
Ram Singh. Tang na ka bynta ba duk eh ka 
Kmie, ym lah ban sumar bha ia u khunlung. 
Ynda u la iaid u la mareh kylleng, uta u bsein 11 
wan sharai u wan sumar ia u. Uta u khynnah 
u la san u la heh, u long uba bha ba don akor bad 
uba tipsngi shibun, ki briew baroh ki ieit ki 
burom ia uta u khynnah. 

(g) U Syiem Rangbah ka Ri Jaintia u kwah 
ban ioh u briew uba dei u jait Syiem Jaintia ban 
wan shong ha Ing Syiem ban iarap ia u Syiem 
ha ki kam ha Ing Syiem. 

(ng) Ki rangbah baroh ki la iaroh ha u 
Syiem ia uta u khynnah. Kumta u Syiem 
Rangbah u la phah khot ia uta u khynnah ban 
wan sail noh ba Ing Syiem. Te uta u khynnah 
u la wan sah ban shong ha Ing Syiem bad u la 
iarap shibun ia u Syiem. 

211. Haba uta u Ram Singh u la rangbah bad 
haba don kaei kaei ba ka Hima ka sliem shitom 
shem jynjar, te u Syiem Rangbah u la phah da u 
Ram Singh ban leit pynbeit ia ki jingud ki khun 
ki hajar, bad u tang shu poi u Ilam Singh ha 
kata ka jaka baroh ki khun ki hajar ki la suk bha 
kynjai, te u Syiem ruh u la ieit la shaniah 
shibun ia u Ram Singh. 

212. Haba u Syiem Rangbah jong ka Ri Jaintia 
u la kwah ban don hati kh&in bun ha ka Hima 
ban pyniaid kam sharum sha ncng, u la phah da 

u Ram Singh ban leit riam hati aha khlaw, 
namar ha Ri Jaintia ka hati ka kynrei. Te 
k uinta u Ram Singh u la khreh ban leit riam 
hati kat ka hukum u Syicm Rangbah. 

213. Ki la iathuh ki Riewtvmmen ba u Ram 
Singh ruh u 1 thaw bun tylli ki kut ban riam 
hati, bad haba u la sdang ban beh ia ki hati 
khlaw ban wan rung hapoh ka kut bn ?i ia khreh, 
ki hati ki la wan rung hi da ka mon sngewbha 
ban wan hapuh ka kut. 

214. U Ram Singh u la kern baroh ia ki hati 
kiba la wan rung hapoh ki kut ban la shna, 
hynrei u la shem ba ki hati ki kham bun palat 
ban ia kiba ki donkam, ka la dei ban 3 *y Unit noh 
katto katne ki hati sha khlaw nanim ba ki la 
wan kham bun hapoh ki kut riam hati 

215. U Sviem Rangbah jong ka Hima Jaintia 
u la ieit shibun eh ia u Ram Singh narnar ba u 
shem ba uba lah ban pynbiang baroh ia ki kam. 
Ka Hima Jaintia ruh ka suk ka bha ka roi 
shibun ha ka jingsynshnr jong u Syicm. Ym 
don kaei kaei ruh kaba ki khun ki hajar kin 
khnium kin ud. Ha kata ka por ka Hok ka 
dang synshar halor jong ngi ki symbai hynriew. 
Ngi sa ong ba ka Hok ka long kaba kor tarn eh 
ha ngi ki symbai bynriew ha kanc ka jingim. 

216. Yndau la tymmen u Syiem Rangbah um 
lah shuh ban iaid ban ieng sharum sbaneng, 
bad ka jingp&ng tymmen ka la ban, kumta 
hadien u sa iap noh. Ynda la dep ka thang ka 
pynkhuid ia uba iap u Syiem. Te kiba beh kiba 



khraw ki la lum ka Durbar ban jied da uba 
thymmai u Syiein jong ka Hima Jaintia. 

217. Ka Syiem kynthei kaba la tj'mmcn ka la 
leit rung ha ki ing hapoh ka Compound Ing 
Syiein ban leit khmih ia ki nongtrei kam Syiem 
baroh. Ka leit rung ha ka kamra ba shong u 
Ram Singh bad haba ka la rung hangta, kn 
kamra ka syaid bad ka shoh sam thiah, ka la 
mih noh nangta bad ka la ong ba na kane ka 
ing un mih u ban long Syiem. 

218. Ka Durbar ha kaba kut ka la rai bad ka la 
mynjur ba u Rain Singh uba dei u jait Syiem 
Jaintia bad uba la trei kam ha ka Hima Jaintia 
un long u Syiem Rangbah jong ka Hima Jaintia. 
Baroh u paid bah ruh u la ia sngewbha ia ka 
jingrai ka Durbar. Te u Ram Singh u la long u 
Sj T iem Rangbah jong ka Hima Jaintia bad ka 
jingsynshar jong u ka la long tang ka jingsuk- 
jingbha bad jingroi ka Hima Jaintia. Ka Hima 
Jaintia ka Ia i«r ka la khraw bad ia ka Ri 
Dkhar ruh ki la khot Jaintia Purgana ha ka 
Ui Shilot (Sjlhet). 



